02007R0329 — EL — 18.01.2017 — 023.001

Το κείμενο αυτό αποτελεί απλώς εργαλείο τεκμηρίωσης και δεν έχει καμία νομική ισχύ. Τα θεσμικά όργανα της Ένωσης δεν φέρουν καμία ευθύνη για το περιεχόμενό του. Τα αυθεντικά κείμενα των σχετικών πράξεων, συμπεριλαμβανομένων των προοιμίων τους, είναι εκείνα που δημοσιεύονται στην Επίσημη Εφημερίδα της Ευρωπαϊκής Ένωσης και είναι διαθέσιμα στο EUR-Lex. Αυτά τα επίσημα κείμενα είναι άμεσα προσβάσιμα μέσω των συνδέσμων που περιέχονται στο παρόν έγγραφο

Τροποποιείται από:





Διορθώνεται από:









▼B

ΚΑΝΟΝΙΣΜΌΣ (ΕΚ) αριθ. 329/2007 ΤΟΥ ΣΥΜΒΟΥΛΊΟΥ

της 27ης Μαρτίου 2007

για την επιβολή περιοριστικών μέτρων κατά της Λαϊκής Δημοκρατίας της Κορέας







Άρθρο 1

Για τους σκοπούς του παρόντος κανονισμού, εφαρμόζονται οι ακόλουθοι ορισμοί:

1) ως «Επιτροπή Κυρώσεων» νοείται η Επιτροπή του Συμβουλίου Ασφαλείας των Ηνωμένων Εθνών που συστάθηκε σύμφωνα με την παράγραφο 12 της απόφασης 1718 (2006) του Συμβουλίου Ασφαλείας των Ηνωμένων Εθνών·

2) ως «Βόρειος Κορέα» νοείται η Λαϊκή Δημοκρατία της Κορέας·

3) ως «τεχνική βοήθεια» νοείται κάθε τεχνική υποστήριξη που συνδέεται με τις επισκευές, την ανάπτυξη, την κατασκευή, την συναρμολόγηση, τη δοκιμή, τη συντήρηση ή οποιαδήποτε άλλη τεχνική υπηρεσία και μπορεί να λάβει μορφές όπως οδηγίες, συμβουλές, κατάρτιση, μετάδοση γνώσεων ή δεξιοτήτων ή υπηρεσίες παροχής συμβουλών στην τεχνική βοήθεια περιλαμβάνονται και οι προφορικές μορφές βοήθειας·

4) ως «κεφάλαια» νοούνται τα παντοειδή χρηματοοικονομικά περιουσιακά στοιχεία και οικονομικά οφέλη, στα οποία περιλαμβάνονται ενδεικτικά τα ακόλουθα:

α) τα μετρητά, οι επιταγές, οι χρηματικές απαιτήσεις, οι συναλλαγματικές, οι εντολές πληρωμών και άλλα μέσα πληρωμών,

β) οι καταθέσεις σε πιστωτικά ιδρύματα ή άλλες οντότητες, τα υπόλοιπα λογαριασμών, οι απαιτήσεις και οι τίτλοι απαιτήσεων,

γ) οι δημοσίως και ιδιωτικώς διαπραγματεύσιμοι τίτλοι και τα μέσα δανεισμού, μεταξύ των οποίων οι μετοχές και τα μερίδια, οι τίτλοι που ενσωματώνουν πιστοποιητικά, ομολογίες, γραμμάτια, μακροπρόθεσμα δικαιώματα (warrants), οι ομολογίες χρέους (debentures) και οι συμβάσεις επί παραγώγων μέσων,

δ) οι τόκοι, τα μερίσματα ή άλλα έσοδα και αξίες που προέρχονται ή δημιουργούνται από περιουσιακά στοιχεία,

ε) οι πιστώσεις, τα δικαιώματα συμψηφισμών απαιτήσεων, οι εγγυήσεις, οι εγγυητικές επιστολές ή άλλες χρηματοοικονομικές δεσμεύσεις,

στ) οι πιστωτικές επιστολές, οι φορτωτικές, τα πωλητήρια συμβόλαια, και

ζ) τα έγγραφα που αποδεικνύουν συμμετοχή σε κεφάλαια ή σε χρηματοοικονομικούς πόρους·

5) ως «δέσμευση κεφαλαίων» νοείται η παρεμπόδιση οποιασδήποτε κίνησης, μεταβίβασης, μεταβολής, χρήσης, πρόσβασης ή διαπραγμάτευσης κεφαλαίων που θα μπορούσε να οδηγήσει σε μεταβολή ως προς τον όγκο, το ποσό, τον τόπο διατήρησής τους, την ιδιοκτησία, την κατοχή, τον χαρακτήρα, τον προορισμό ή άλλη μεταβολή η οποία θα καθιστούσε δυνατή τη χρησιμοποίηση των συγκεκριμένων κεφαλαίων περιλαμβανομένης και της διαχείρισης χαρτοφυλακίων·

▼M20

6) ως «οικονομικοί πόροι» νοούνται τα περιουσιακά στοιχεία κάθε είδους, υλικά ή άυλα, κινητά ή ακίνητα, πραγματικά ή δυνητικά, που δεν είναι κεφάλαια αλλά μπορούν να χρησιμοποιηθούν για την απόκτηση κεφαλαίων, αγαθών ή υπηρεσιών, συμπεριλαμβανομένων των σκαφών, όπως π.χ. των θαλάσσιων σκαφών·

▼B

7) ως «δέσμευση οικονομικών πόρων» νοείται η παρεμπόδιση της χρήσης οικονομικών πόρων για την απόκτηση κεφαλαίων, αγαθών ή υπηρεσιών με κάθε τρόπο, μεταξύ άλλων, ενδεικτικά, η πώληση, η εκμίσθωση ή η υποθήκευσή τους·

▼M4

8) «έδαφος της Ένωσης»: τα εδάφη των κρατών μελών στα οποία εφαρμόζεται η Συνθήκη, υπό τους όρους που προβλέπονται σε αυτήν, συμπεριλαμβανομένου του εναέριου χώρου τους·

▼M12

9) «υπηρεσίες διαμεσολάβησης»

i) η διαπραγμάτευση ή ο διακανονισμός συναλλαγών για την αγορά, πώληση ή προμήθεια αγαθών και τεχνολογίας ή χρηματοπιστωτικών και τεχνικών υπηρεσιών, συμπεριλαμβανομένων από τρίτη χώρα προς άλλη τρίτη χώρα, ή

ii) η πώληση ή η αγορά αγαθών και τεχνολογίας ή χρηματοπιστωτικών και τεχνικών υπηρεσιών, συμπεριλαμβανομένων όσων ευρίσκονται σε τρίτες χώρες, για τη μεταβίβασή τους σε άλλη τρίτη χώρα·

▼M22

10) ως «διαμεσολάβηση» νοούνται οι ακόλουθες υπηρεσίες και δραστηριότητες:

α) η λήψη και διαβίβαση εντολών σχετικών με ένα ή περισσότερα χρηματοπιστωτικά μέσα·

β) η εκτέλεση εντολών για λογαριασμό πελατών·

γ) η διαπραγμάτευση για ίδιο λογαριασμό·

δ) η διαχείριση χαρτοφυλακίων·

ε) οι επενδυτικές συμβουλές·

στ) η αναδοχή χρηματοπιστωτικών μέσων και/ή τοποθέτηση χρηματοπιστωτικών μέσων με δέσμευση ανάληψης·

ζ) η τοποθέτηση χρηματοπιστωτικών μέσων χωρίς δέσμευση ανάληψης·

η) οποιαδήποτε υπηρεσία που συνδέεται με την αποδοχή προς διαπραγμάτευση σε ρυθμιζόμενη αγορά ή προς διαπραγμάτευση σε πολυμερή μηχανισμό διαπραγμάτευσης·

11) «μεταφορά κεφαλαίων»:

α) κάθε συναλλαγή που πραγματοποιείται εκ μέρους πληρωτή μέσω παρόχου υπηρεσίας πληρωμών με ηλεκτρονικά μέσα προκειμένου να τεθούν τα κεφάλαια στη διάθεση του δικαιούχου, σε πάροχο υπηρεσίας πληρωμών, ανεξάρτητα αν ο πληρωτής και ο δικαιούχος είναι το ίδιο πρόσωπο·

β) κάθε συναλλαγή διά μη ηλεκτρονικών μέσων όπως σε ρευστό, επιταγές ή διαταγές πληρωμής με σκοπό να τεθούν κεφάλαια στη διάθεση του αποδέκτη της πληρωμής ασχέτως αν ο πληρωτής και ο αποδέκτης της πληρωμής είναι ένα και το αυτό πρόσωπο·

12) «δικαιούχος πληρωμής»: φυσικό ή νομικό πρόσωπο προς το οποίο προορίζονται τα μεταφερόμενα ποσά·

13) «πληρωτής»: πρόσωπο που διατηρεί λογαριασμό πληρωμών και επιτρέπει μεταφορά ποσών από τον εν λόγω λογαριασμό ή, εάν δεν υπάρχει λογαριασμός πληρωμών, πρόσωπο που δίνει εντολή μεταφοράς ποσών·

14) «πάροχος υπηρεσιών πληρωμών»: οι κατηγορίες παρόχων υπηρεσιών πληρωμών που αναφέρονται στο άρθρο 1 παράγραφος 1 της οδηγίας 2007/64/ΕΚ του Ευρωπαϊκού Κοινοβουλίου και του Συμβουλίου ( 1 ), φυσικά ή νομικά πρόσωπα που τυγχάνουν εξαίρεσης δυνάμει του άρθρου 26 της οδηγίας 2007/64/ΕΚ και, νομικά πρόσωπα που τυγχάνουν εξαίρεσης δυνάμει του άρθρου 9 της οδηγίας 2009/110/ΕΚ του Ευρωπαϊκού Κοινοβουλίου και του Συμβουλίου ( 2 ), τα οποία παρέχουν υπηρεσίες μεταφοράς χρηματικών ποσών.

▼M20

Άρθρο 2

1. Απαγορεύεται:

α) η πώληση, προμήθεια, μεταφορά ή εξαγωγή, άμεσα ή έμμεσα, αγαθών και τεχνολογίας, συμπεριλαμβανομένου και λογισμικού, όπως αναγράφονται στα ►M23 παραρτήματα I, Ια, Ιβ και Ιζ ◄ , είτε προέρχονται από την Ένωση είτε όχι, σε οποιοδήποτε φυσικό ή νομικό πρόσωπο, οντότητα ή φορέα, ή για χρήση, στη Βόρεια Κορέα,

β) η πώληση, προμήθεια, εξαγωγή ή μεταφορά αεροπορικών καυσίμων όπως απαριθμούνται στο παράρτημα Ιε στη Βόρεια Κορέα, ή η μεταφορά στη Βόρεια Κορέα αεροπορικών καυσίμων επί σκαφών ή αεροσκαφών που φέρουν τη σημαία κρατών μελών, ανεξαρτήτως του εάν τα ανωτέρω προέρχονται ή όχι από το έδαφος των κρατών μελών,

γ) η εν γνώσει και εκ προθέσεως συμμετοχή σε δραστηριότητες με αντικείμενο ή αποτέλεσμα την καταστρατήγηση των απαγορεύσεων που αναφέρονται στα στοιχεία α) και β).

2. Το παράρτημα I περιλαμβάνει όλα τα είδη, υλικά, εξοπλισμούς, αγαθά και τεχνολογία, περιλαμβανομένων των λογισμικών, που αποτελούν είδη ή τεχνολογία διπλής χρήσης όπως ορίζονται στον κανονισμό (ΕΚ) αριθ. 428/2009 του Συμβουλίου ( 3 ), της 5ης Μαΐου 2009, περί κοινοτικού συστήματος ελέγχου των εξαγωγών, της μεταφοράς, της μεσιτείας και της διαμετακόμισης ειδών διπλής χρήσης.

Στο παράρτημα Ια περιλαμβάνονται άλλα είδη, υλικά, εξοπλισμοί, αγαθά και τεχνολογία που μπορεί να συμβάλλουν στα προγράμματα της Βόρειας Κορέας που έχουν σχέση με πυρηνικά όπλα, άλλα όπλα μαζικής καταστροφής ή βαλλιστικούς πυραύλους.

Στο παράρτημα Ιβ περιλαμβάνονται ορισμένα βασικά συστατικά για τον τομέα βαλλιστικών πυραύλων.

Το παράρτημα Ιε περιλαμβάνει τα αεροπορικά καύσιμα που αναφέρονται στην παράγραφο 1 στοιχείο β).

▼M23

Στο παράρτημα Ιζ περιλαμβάνονται είδη, υλικά, εξοπλισμοί, αγαθά και τεχνολογία που έχουν σχέση με όπλα μαζικής καταστροφής, τα οποία έχουν προσδιοριστεί και χαρακτηριστεί ως ευαίσθητα αγαθά, σύμφωνα με την παράγραφο 25 της απόφασης του Συμβουλίου Ασφαλείας των ΗΕ 2270 (2016).

▼M20

3. Απαγορεύεται η αγορά, εισαγωγή ή μεταφορά από τη Βόρεια Κορέα των αγαθών και της τεχνολογίας που περιλαμβάνονται στα ►M23 παραρτήματα I, Ια, Ιβ και Ιζ ◄ , Ιγ και Ιδ, είτε προέρχονται από τη Βόρεια Κορέα είτε όχι.

▼M22

4. Απαγορεύεται:

α) η εισαγωγή, αγορά, ή μεταβίβαση, χρυσού, μεταλλεύματος τιτανίου, μεταλλεύματος βαναδίου και ορυκτών των σπάνιων γαιών, όπως παρατίθενται στο παράρτημα Ιγ, ή άνθρακα, σιδήρου και σιδηρομεταλλεύματος, όπως παρατίθενται στο παράρτημα Ιδ, από τη Βόρεια Κορέα, είτε προέρχονται είτε όχι από τη Βόρεια Κορέα·

β) η εισαγωγή, αγορά ή μεταφορά από τη Βόρεια Κορέα προϊόντων πετρελαίου, όπως παρατίθενται στο παράρτημα Ιστ, είτε προέρχονται είτε όχι από τη Βόρεια Κορέα·

γ) η εν γνώσει και εκ προθέσεως συμμετοχή σε δραστηριότητες με αντικείμενο ή αποτέλεσμα την καταστρατήγηση της απαγόρευσης που αναφέρεται στα στοιχεία α) και β).

Το παράρτημα Ιγ περιλαμβάνει τον χρυσό, το μετάλλευμα τιτανίου, το μετάλλευμα βαναδίου και τα ορυκτά των σπάνιων γαιών που αναφέρονται στην παράγραφο 4 στοιχείο α).

Το παράρτημα 1δ περιλαμβάνει τον άνθρακα, τον σίδηρο και το σιδηρομετάλλευμα που αναφέρονται στην παράγραφο 4 στοιχείο α).

Το παράρτημα Ιστ περιλαμβάνει τα προϊόντα πετρελαίου που αναφέρονται στην παράγραφο 4 στοιχείο β).

▼M20

5. Κατά παρέκκλιση από την παράγραφο 4 στοιχείο α), η σχετική αρμόδια αρχή του κράτους μέλους, όπως αναφέρεται στους διαδικτυακούς τόπους που παρατίθενται στο παράρτημα II, μπορεί να επιτρέπει:

α) την αγορά, εισαγωγή ή μεταφορά άνθρακα, υπό την προϋπόθεση ότι η αρμόδια αρχή του κράτους μέλους, όπως αναφέρεται στους διαδικτυακούς τόπους που παρατίθενται στο παράρτημα II, έχει καθορίσει, βάσει αξιόπιστων πληροφοριών, ότι η αποστολή προερχόταν από χώρα εκτός της Βόρειας Κορέας και είχε μεταφερθεί μέσω της Βόρειας Κορέας αποκλειστικά για λόγους εξαγωγής από τον λιμένα Rajin (Rason), ότι το ενδιαφερόμενο κράτος μέλος κοινοποίησε εκ των προτέρων στην επιτροπή κυρώσεων τις εν λόγω συναλλαγές, και ότι οι συναλλαγές δεν συνδέονται με τη δημιουργία εσόδων για τα πυρηνικά προγράμματα ή τα προγράμματα βαλλιστικών πυραύλων της Βόρειας Κορέας ή άλλες δραστηριότητες που απαγορεύονται δυνάμει των αποφάσεων 1718 (2006), 1874 (2009), 2087 (2013), 2094 (2013) ή 2270 (2016) του Συμβουλίου Ασφαλείας των Ηνωμένων Εθνών ή δυνάμει του παρόντος κανονισμού, ή

β) συναλλαγές για τις οποίες καθορίστηκε ότι προορίζονται αποκλειστικά να χρησιμοποιηθούν για σκοπούς διαβίωσης και όχι για τη δημιουργία εσόδων για τα πυρηνικά προγράμματα ή τα προγράμματα βαλλιστικών πυραύλων της Βόρειας Κορέας ή άλλες δραστηριότητες που απαγορεύονται δυνάμει των αποφάσεων 1718 (2006), 1874 (2009), 2087 (2013), 2094 (2013) ή 2270 (2016) του Συμβουλίου Ασφαλείας των Ηνωμένων Εθνών ή δυνάμει του παρόντος κανονισμού.

6. Η απαγόρευση που αναφέρεται στην παράγραφο 1 στοιχείο β) δεν εφαρμόζεται σε ό,τι αφορά την πώληση ή την προμήθεια αεροπορικών καυσίμων στα πολιτικά αεροσκάφη μεταφοράς επιβατών εκτός της Βόρειας Κορέας αποκλειστικά για κατανάλωση κατά την πτήση προς τη Βόρεια Κορέα και την επιστροφή στον αερολιμένα προέλευσης.

7. Κατά παρέκκλιση από την παράγραφο 1 στοιχείο β), η σχετική αρμόδια αρχή του κράτους μέλους, όπως αναφέρεται στους διαδικτυακούς τόπους που παρατίθενται στο παράρτημα II, μπορεί να επιτρέπει την πώληση, προμήθεια ή μεταφορά ενός είδους, υπό την προϋπόθεση ότι το κράτος μέλος έχει λάβει την πρότερη έγκριση της επιτροπής κυρώσεων, σε εξαιρετικές και μόνο περιπτώσεις, για τη μεταφορά στη Βόρεια Κορέα τέτοιων ειδών για επαληθευμένες βασικές ανθρωπιστικές ανάγκες και με την επιφύλαξη ειδικών ρυθμίσεων για την αποτελεσματική παρακολούθηση της παράδοσης και χρήσης τους.

8. Το ενδιαφερόμενο κράτος μέλος ενημερώνει τα υπόλοιπα κράτη μέλη και την Επιτροπή για κάθε άδεια που χορηγείται κατ' εφαρμογή της παραγράφου 5 ή 7.

▼M20

Άρθρο 2α

1. Απαγορεύεται η πώληση, προμήθεια, μεταφορά ή εξαγωγή, άμεσα ή έμμεσα, προς τη Βόρεια Κορέα οποιουδήποτε είδους, πλην τροφίμων ή φαρμάκων, εάν ο εξαγωγέας γνωρίζει ή έχει βάσιμους λόγους να πιστεύει ότι:

α) το εν λόγω είδος προορίζεται άμεσα ή έμμεσα για τις ένοπλες δυνάμεις της Βόρειας Κορέας, ή

β) η εξαγωγή του είδους θα μπορούσε να υποστηρίζει ή να προωθεί τις επιχειρησιακές ικανότητες των ενόπλων δυνάμεων άλλου κράτους πλην της Βόρειας Κορέας.

2. Απαγορεύεται η αγορά, εισαγωγή ή μεταφορά από τη Βόρεια Κορέα ειδών που αναφέρονται στην παράγραφο 1 αν ο εισαγωγέας ή ο μεταφορέας γνωρίζει ή έχει βάσιμους λόγους να πιστεύει ότι υφίστανται οι λόγοι των στοιχείων α) ή β).

3. Κατά παρέκκλιση από την παράγραφο 1, η σχετική αρμόδια αρχή του κράτους μέλους, όπως αναφέρεται στους διαδικτυακούς τόπους που παρατίθενται στο παράρτημα II, μπορεί να επιτρέπει την πώληση, προμήθεια, μεταφορά ή εξαγωγή είδους στη Βόρεια Κορέα ή την αγορά, εισαγωγή ή μεταφορά ειδών από τη Βόρεια Κορέα, εφόσον:

α) το εν λόγω είδος δεν έχει σχέση με την παραγωγή, ανάπτυξη, συντήρηση ή χρήση στρατιωτικών αγαθών, ή την ανάπτυξη ή συντήρηση στρατιωτικού προσωπικού, και η αρμόδια αρχή έχει καθορίσει ότι το εν λόγω είδος δεν θα συνέβαλλε άμεσα στην ανάπτυξη των επιχειρησιακών ικανοτήτων των ενόπλων δυνάμεων της Βόρειας Κορέας ή σε εξαγωγές που στηρίζουν ή προωθούν τις επιχειρησιακές ικανότητες των ενόπλων δυνάμεων άλλου κράτους πλην της Βόρειας Κορέας,

β) η επιτροπή κυρώσεων έχει καθορίσει, κατά περίπτωση, ότι μια συγκεκριμένη προμήθεια, πώληση ή μεταφορά δεν είναι αντίθετη με τους στόχους των αποφάσεων 1718 (2006), 1874 (2009), 2087 (2013), 2094 (2013) ή 2270 (2016) του Συμβουλίου Ασφαλείας των Ηνωμένων Εθνών, ή

γ) η αρμόδια αρχή του κράτους μέλους έχει τη βεβαιότητα ότι η δραστηριότητα ασκείται αποκλειστικά είτε για ανθρωπιστικούς σκοπούς είτε για σκοπούς διαβίωσης που δεν θα χρησιμοποιηθούν από πρόσωπα, οντότητες ή φορείς της Βόρειας Κορέας για τη δημιουργία εσόδων, και ότι δεν συνδέεται με καμία δραστηριότητα που απαγορεύεται δυνάμει των αποφάσεων 1718 (2006), 1874 (2009), 2087 (2013), 2094 (2013) ή 2270 (2016) του Συμβουλίου Ασφαλείας των Ηνωμένων Εθνών, υπό την προϋπόθεση ότι το εν λόγω κράτος μέλος κοινοποιεί εκ των προτέρων στην επιτροπή κυρώσεων την απόφασή του αυτή και την ενημερώνει σχετικά με τα μέτρα που λαμβάνονται για να αποτραπεί η εκτροπή του είδους για απαγορευμένους σκοπούς.

4. Το ενδιαφερόμενο κράτος μέλος ενημερώνει τα υπόλοιπα κράτη μέλη και την Επιτροπή για την πρόθεσή του να χορηγήσει άδεια δυνάμει του παρόντος άρθρου τουλάχιστον μία εβδομάδα πριν από τη χορήγηση της άδειας.

▼B

Άρθρο 3

▼M4

1. Απαγορεύονται:

▼M12

α) η παροχή, άμεσα ή έμμεσα, τεχνικής βοήθειας και μεσιτείας που συνδέονται με τα αγαθά και τις τεχνολογίες που απαριθμούνται στον κοινό κατάλογο στρατιωτικού εξοπλισμού της ΕΕ ή στα ►M23 παραρτήματα I, Ια, Ιβ και Ιζ ◄ και με την παροχή, κατασκευή, συντήρηση και χρήση των αγαθών που απαριθμούνται στον κοινό κατάλογο στρατιωτικού εξοπλισμού της ΕΕ ή στα ►M23 παραρτήματα I, Ια, Ιβ και Ιζ ◄ σε οποιοδήποτε φυσικό ή νομικό πρόσωπο, οντότητα ή φορέα στη Βόρεια Κορέα, ή προς χρήση στη χώρα αυτή·

▼M9

β) η παροχή, άμεσα ή έμμεσα, χρηματοδότησης ή χρηματοδοτικής βοήθειας που συνδέεται με τα αγαθά και την τεχνολογία που απαριθμούνται στον κοινό κατάλογο στρατιωτικού υλικού της ΕΕ ή στα ►M23 παραρτήματα I, Ια, Ιβ και Ιζ ◄ , συμπεριλαμβανομένων, ιδίως, της μη επιστρεπτέας βοήθειας, των δανείων και της ασφάλειας πιστώσεων για εξαγωγές, καθώς και ασφάλισης και αντασφάλισης, για κάθε πώληση, προμήθεια, μεταβίβαση ή εξαγωγή των σχετικών ειδών, ή για την προμήθεια συναφούς τεχνικής κατάρτισης, παροχή συμβουλών, υπηρεσιών ή κάθε παροχή συναφούς τεχνικής βοήθειας, σε οποιοδήποτε φυσικό ή νομικό πρόσωπο, οντότητα ή φορέα στη Βόρεια Κορέα ή προς χρήση στη χώρα αυτή·

▼M4

γ) η χορήγηση, άμεσα ή έμμεσα, τεχνικής βοήθειας που συνδέεται με τα αγαθά και την τεχνολογία που απαριθμούνται στον Κοινό Κατάλογο Στρατιωτικού Υλικού της Ευρωπαϊκής Ένωσης ή στα ►M23 παραρτήματα I, Ια, Ιβ και Ιζ ◄ ή με την παροχή, κατασκευή, συντήρηση και χρήση αγαθών που απαριθμούνται στον εν λόγω κοινό κατάλογο ή στα ►M23 παραρτήματα I, Ια, Ιβ και Ιζ ◄ , από οποιοδήποτε φυσικό ή νομικό πρόσωπο, οντότητα ή φορέα στη Βόρειο Κορέα ή προς χρήση στη χώρα αυτή·

δ) η χορήγηση, άμεσα ή έμμεσα, χρηματοδότησης ή χρηματοδοτικής βοήθειας που συνδέεται με τα αγαθά και την τεχνολογία που απαριθμούνται στον Κοινό Κατάλογο Στρατιωτικού Υλικού της Ευρωπαϊκής Ένωσης ή στα ►M23 παραρτήματα I, Ια, Ιβ και Ιζ ◄ , στην οποία συμπεριλαμβάνονται ιδίως οι επιχορηγήσεις, τα δάνεια και η ασφάλιση εξαγωγικών πιστώσεων, για κάθε πώληση, προμήθεια, μεταφορά ή εξαγωγή τέτοιων ειδών, ή για κάθε παροχή συναφούς τεχνικής βοήθειας, σε οποιοδήποτε πρόσωπο, οντότητα ή φορέα στη Βόρειο Κορέα ή προς χρήση στη χώρα αυτή·

ε) η εν γνώσει και εκ προθέσεως συμμετοχή σε δραστηριότητες με αντικείμενο ή αποτέλεσμα την καταστρατήγηση των απαγορεύσεων που αναφέρονται στα στοιχεία α), β), γ) και δ).

▼B

2. Οι απαγορεύσεις της παραγράφου 1 δεν εφαρμόζονται σε μη πολεμικά οχήματα τα οποία κατασκευάστηκαν ή εξοπλίστηκαν με υλικά προκειμένου να παρέχουν προστασία κατά βλημάτων, τα οποία χρησιμεύουν μόνο για την προστασία του προσωπικού της ΕΕ και των κρατών μελών της στη Βόρειο Κορέα.

▼M22

Άρθρο 3a

1. Κατά παρέκκλιση από το άρθρο 2 παράγραφος 1 και το άρθρο 3 παράγραφος 1, η οικεία αρμόδια αρχή κράτους μέλους, όπως αναφέρεται στις ιστοσελίδες που απαριθμούνται στο παράρτημα II, μπορεί να εγκρίνει, υπό τους όρους και τις προϋποθέσεις που κρίνονται κατάλληλοι, την άμεση ή έμμεση προμήθεια, πώληση, μεταφορά ή εξαγωγή αγαθών και τεχνολογίας, συμπεριλαμβανομένου του λογισμικού, που αναφέρονται στο άρθρο 2 παράγραφος 1 ή τη βοήθεια ή τις υπηρεσίες διαμεσολάβησης που αναφέρονται στο άρθρο 3 παράγραφος 1, εφόσον τα αγαθά και η τεχνολογία, η βοήθεια ή οι υπηρεσίες διαμεσολάβησης προορίζονται για παροχή τροφίμων ή για γεωργικούς, ιατρικούς ή άλλους ανθρωπιστικούς σκοπούς.

2. Το οικείο κράτος μέλος ενημερώνει, εντός τεσσάρων εβδομάδων, τα άλλα κράτη μέλη και την Επιτροπή για τις άδειες που χορηγούνται δυνάμει του παρόντος άρθρου.

3. Κατά παρέκκλιση από το άρθρο 2 παράγραφος 1 στοιχείο α) και το άρθρο 3 παράγραφος 1 στοιχεία α) και β), η οικεία αρμόδια αρχή του κράτους μέλους, όπως αναφέρεται στις ιστοσελίδες που απαριθμούνται στο παράρτημα II, μπορεί να εγκρίνει τις εκεί αναφερόμενες συναλλαγές, υπό τους όρους και τις προϋποθέσεις που κρίνονται κατάλληλοι και εφόσον το Συμβούλιο Ασφαλείας των ΗΕ έχει εγκρίνει το αίτημα.

4. Το οικείο κράτος μέλος ενημερώνει τα άλλα κράτη μέλη και την Επιτροπή για οποιοδήποτε αίτημα προς έγκριση έχει υποβάλει στο Συμβούλιο Ασφαλείας των ΗΕ σύμφωνα με την παράγραφο 3.

Άρθρο 3β

1. Εκτός από την υποχρέωση παροχής πληροφοριών στις αρμόδιες τελωνειακές αρχές προ της άφιξης και προ της αναχώρησης, όπως καθορίζεται στις σχετικές διατάξεις σχετικά με τις συνοπτικές διασαφήσεις εισόδου και εξόδου, καθώς και τις τελωνειακές διασαφήσεις στον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου ( 4 ), του κατ' εξουσιοδότηση κανονισμού (ΕΕ) 2015/2446 ( 5 ) και του εκτελεστικού κανονισμού (ΕΕ) 2015/2447 της Επιτροπής ( 6 ), το πρόσωπο που παρέχει τις πληροφορίες που αναφέρονται στην παράγραφο 2 του παρόντος άρθρου δηλώνει κατά πόσον τα αγαθά καλύπτονται από τον κοινό κατάλογο στρατιωτικού εξοπλισμού της ΕΕ ή τον παρόντα κανονισμό και, εφόσον η εξαγωγή τους υπόκειται σε έγκριση, διευκρινίζει τα στοιχεία της χορηγηθείσας άδειας εξαγωγής.

2. Τα απαιτούμενα πρόσθετα στοιχεία που αναφέρονται στο παρόν άρθρο υποβάλλονται με τελωνειακή διασάφηση ή, ελλείψει αυτής, γραπτώς, κατά περίπτωση.

▼M22 —————

▼M22

Άρθρο 4

1. Απαγορεύεται:

α) η πώληση, προμήθεια, μεταφορά ή εξαγωγή, άμεσα ή έμμεσα, ειδών πολυτελείας, όπως παρατίθενται στο παράρτημα III, στη Βόρεια Κορέα·

β) η αγορά, εισαγωγή ή μεταφορά από τη Βόρεια Κορέα, άμεσα ή έμμεσα, ειδών πολυτελείας, όπως παρατίθενται στο παράρτημα III, είτε προέρχονται είτε όχι από τη Βόρεια Κορέα·

γ) η εν γνώσει και εκ προθέσεως συμμετοχή σε δραστηριότητες με αντικείμενο ή αποτέλεσμα την καταστρατήγηση των απαγορεύσεων που αναφέρονται στα στοιχεία α) και β).

2. Κατά παρέκκλιση από την παράγραφο 1 στοιχείο β), η εκεί αναφερόμενη απαγόρευση δεν εφαρμόζεται στα προσωπικά αντικείμενα των ταξιδιωτών ή στα μη εμπορικής φύσης αγαθά, για προσωπική χρήση των ταξιδιωτών, που περιλαμβάνονται στις αποσκευές τους.

3. Οι απαγορεύσεις που αναφέρονται στην παράγραφο 1 στοιχεία α) και β) δεν εφαρμόζονται στα αγαθά που είναι απαραίτητα για τους επίσημους σκοπούς διπλωματικών ή προξενικών αποστολών των κρατών μελών στη Βόρεια Κορέα ή διεθνών οργανισμών που απολαύουν ασυλιών κατά το διεθνές δίκαιο ή στα προσωπικά είδη του προσωπικού τους.

4. Η οικεία αρμόδια αρχή κράτους μέλους, όπως αναφέρεται στις ιστοσελίδες που απαριθμούνται στο παράρτημα II, μπορεί να εγκρίνει, υπό τους όρους και τις προϋποθέσεις που κρίνονται κατάλληλοι, συναλλαγή επί αγαθών που αναφέρονται στο σημείο 17 του παραρτήματος III, εφόσον τα αγαθά προορίζονται για ανθρωπιστικούς σκοπούς.

▼M9

Άρθρο 4a

1. Απαγορεύεται:

α) η πώληση, προμήθεια, μεταφορά ή εξαγωγή, άμεσα ή έμμεσα, χρυσού, πολύτιμων μετάλλων και διαμαντιών, όπως απαριθμούνται στο παράρτημα VII, ανεξάρτητα από το εάν προέρχονται από την Ένωση ή όχι, στην κυβέρνηση της Βόρειας Κορέας, καθώς και στις δημόσιες υπηρεσίες, επιχειρήσεις και οργανισμούς της, στην Κεντρική Τράπεζα της Βόρειας Κορέας και σε κάθε πρόσωπο, οντότητα ή φορέα που ενεργεί εξ ονόματος ή κατ’ εντολήν αυτών, ή σε οντότητες ή φορείς που τελούν υπό την ιδιοκτησία ή τον έλεγχο αυτών·

β) η πώληση, προμήθεια, μεταφορά ή εξαγωγή, άμεσα ή έμμεσα, χρυσού, πολύτιμων μετάλλων και διαμαντιών, όπως απαριθμούνται στο παράρτημα VII, ανεξάρτητα από το εάν προέρχονται ή όχι από τη Βόρεια Κορέα, από την κυβέρνηση της Βόρειας Κορέας, καθώς και από τις δημόσιες υπηρεσίες, επιχειρήσεις και οργανισμούς της, από την Κεντρική Τράπεζα της Βόρειας Κορέας και από κάθε πρόσωπο, οντότητα ή φορέα που ενεργεί εξ ονόματος ή κατ’ εντολήν αυτών, ή από οντότητες ή φορείς που τελούν υπό την ιδιοκτησία ή τον έλεγχο αυτών·

γ) η παροχή, άμεσα ή έμμεσα, τεχνικής βοήθειας ή υπηρεσιών διαμεσολάβησης, χρηματοδότησης ή χρηματοδοτικής βοήθειας που συνδέονται με τα αγαθά που αναφέρονται στα στοιχεία α) και β), στην κυβέρνηση της Βόρειας Κορέας, τους δημόσιους φορείς της, επιχειρήσεις ή οργανισμούς της, την Κεντρική Τράπεζα της Βόρειας Κορέας, ή σε πρόσωπα, οντότητες ή φορείς που ενεργούν εξ ονόματος ή κατ’ εντολήν αυτών, ή σε οντότητες ή φορείς που τελούν υπό την ιδιοκτησία ή τον έλεγχο αυτών.

2. Το παράρτημα VII περιλαμβάνει χρυσό, πολύτιμα μέταλλα και διαμάντια που υπόκεινται στις απαγορεύσεις της παραγράφου 1.

Άρθρο 4β

Απαγορεύεται η πώληση, προμήθεια, μεταφορά ή εξαγωγή, άμεσα ή έμμεσα, βορειοκορεατικών τραπεζογραμματίων και κερμάτων νέας εκτυπώσεως ή κοπής ή μη εκδοθέντων, προς την Κεντρική Τράπεζα της Βόρειας Κορέας ή προς όφελος αυτής.

▼M22

Άρθρο 5

1. Το φορτίο στο εσωτερικό της Ένωσης ή το φορτίο που διαμετακομίζεται μέσω της Ένωσης, συμπεριλαμβανομένων των αερολιμένων, λιμένων και ελεύθερων ζωνών, όπως αναφέρεται στα άρθρα 243 έως 249 του κανονισμού (ΕΕ) αριθ. 952/2013 υπόκειται σε επιθεώρηση για να εξασφαλισθεί ότι δεν περιέχει είδη που απαγορεύονται από τις αποφάσεις 1718 (2006), 1874 (2009), 2087 (2013), 2094 (2013) or 2270 (2016) του Συμβουλίου Ασφαλείας των ΗΕ ή από τον παρόντα κανονισμό όταν:

α) το φορτίο προέρχεται από τη Βόρεια Κορέα·

β) το φορτίο προορίζεται για τη Βόρεια Κορέα·

γ) το φορτίο αποτελεί αντικείμενο μεσιτείας ή διευκόλυνσης από τη Βόρεια Κορέα ή τους υπηκόους της ή άτομα ή οντότητες που ενεργούν εξ ονόματός τους ή υπό την καθοδήγησή τους, ή από οντότητες που τελούν υπό την κυριότητα ή τον έλεγχό τους·

δ) το φορτίο αποτελεί αντικείμενο μεσιτείας ή διευκόλυνσης από άτομα, οντότητες ή φορείς που κατονομάζονται στο παράρτημα IV·

ε) το φορτίο μεταφέρεται με σκάφη που φέρουν τη σημαία της Βόρειας Κορέας ή αεροσκάφη που έχουν νηολογηθεί στη Βόρεια Κορέα, ή σκάφη ή αεροσκάφη χωρίς αριθμό εθνικού νηολογίου.

2. Όταν το φορτίο δεν εμπίπτει στο πεδίο εφαρμογής της παραγράφου 1, το φορτίο στο εσωτερικό της Ένωσης ή το φορτίο που διαμετακομίζεται μέσω της Ένωσης, συμπεριλαμβανομένων των αερολιμένων, των θαλάσσιων λιμένων και των ελεύθερων ζωνών, υπόκειται σε επιθεώρηση εάν υπάρχουν βάσιμοι λόγοι να εικάζεται ότι μπορεί να περιέχει είδη των οποίων η προμήθεια, πώληση, μεταφορά ή εξαγωγή απαγορεύεται δυνάμει του παρόντος κανονισμού στις ακόλουθες περιπτώσεις:

α) το φορτίο προέρχεται από τη Βόρεια Κορέα·

β) το φορτίο προορίζεται για τη Βόρεια Κορέα, ή

γ) το φορτίο αποτελεί αντικείμενο μεσιτείας ή διευκόλυνσης από τη Βόρεια Κορέα ή τους υπηκόους της ή άτομα ή οντότητες που ενεργούν εξ ονόματός τους.

3. Οι παράγραφοι 1 και 2 εφαρμόζονται με την επιφύλαξη του απαραβίαστου και της προστασίας των διπλωματικών και προξενικών σάκων όπως προβλέπεται στη σύμβαση της Βιέννης περί των διπλωματικών σχέσεων του 1961 και στη σύμβαση της Βιέννης περί των προξενικών σχέσεων του 1963.

4. Απαγορεύεται η παροχή υπηρεσιών εφοδιασμού ή προμήθειας καυσίμων για πλοία ή η παροχή οποιωνδήποτε άλλων υπηρεσιών σκαφών σε σκάφη της Βόρειας Κορέας, όταν οι πάροχοι των υπηρεσιών διαθέτουν πληροφορίες, μεταξύ άλλων από τις αρμόδιες τελωνειακές αρχές βάσει των πληροφοριών προ της άφιξης και προ της αναχώρησης που αναφέρονται στο άρθρο 3α παράγραφος 1, με βάση τις οποίες μπορεί ευλόγως να θεωρηθεί ότι τα σκάφη αυτά μεταφέρουν είδη των οποίων η προμήθεια, πώληση, μεταφορά ή εξαγωγή απαγορεύονται δυνάμει του παρόντος κανονισμού, εκτός εάν η παροχή των υπηρεσιών αυτών είναι αναγκαία για ανθρωπιστικούς λόγους.

▼M9

Άρθρο 5a

▼M20

1α. Στα πιστωτικά ιδρύματα και τους χρηματοπιστωτικούς οργανισμούς που εμπίπτουν στο πεδίο εφαρμογής του άρθρου 16 απαγορεύονται τα εξής:

α) το άνοιγμα τραπεζικού λογαριασμού σε πιστωτικό ίδρυμα ή χρηματοπιστωτικό οργανισμό εγκατεστημένο στη Βόρεια Κορέα ή σε οποιοδήποτε πιστωτικό ίδρυμα ή χρηματοπιστωτικό οργανισμό αναφέρεται στο άρθρο 11α παράγραφος 2·

β) η δημιουργία σχέσης τραπεζικής ανταπόκρισης με πιστωτικό ίδρυμα ή χρηματοπιστωτικό οργανισμό εγκατεστημένο στη Βόρεια Κορέα ή με οποιοδήποτε πιστωτικό ίδρυμα ή χρηματοπιστωτικό οργανισμό αναφέρεται στο άρθρο 11α παράγραφος 2·

γ) το άνοιγμα γραφείου αντιπροσώπευσης στη Βόρεια Κορέα ή η ίδρυση νέου υποκαταστήματος ή θυγατρικής στη Βόρεια Κορέα·

δ) η δημιουργία κοινοπραξίας ή η απόκτηση ιδιοκτησιακού συμφέροντος σε πιστωτικό ίδρυμα ή χρηματοπιστωτικό οργανισμό εγκατεστημένο στη Βόρεια Κορέα ή σε οποιοδήποτε πιστωτικό ίδρυμα ή χρηματοπιστωτικό οργανισμό αναφέρεται στο άρθρο 11α παράγραφος 2.

1β. Κατά παρέκκλιση από τις απαγορεύσεις της παραγράφου 1α στοιχεία β) και δ), η σχετική αρμόδια αρχή των κρατών μελών, όπως αναφέρεται στους διαδικτυακούς τόπους που παρατίθενται στο παράρτημα II, μπορεί να επιτρέπει συναλλαγές εφόσον έχουν εγκριθεί εκ των προτέρων από την επιτροπή κυρώσεων.

1γ. Το ενδιαφερόμενο κράτος μέλος ενημερώνει τα υπόλοιπα κράτη μέλη και την Επιτροπή για κάθε άδεια που χορηγείται κατ' εφαρμογή της παραγράφου 1β.

1δ. Τα πιστωτικά ιδρύματα και οι χρηματοπιστωτικοί οργανισμοί που εμπίπτουν στο πεδίο εφαρμογής του άρθρου 16 πρέπει το αργότερο στις 31 Μαΐου 2016:

α) να κλείσουν κάθε τραπεζικό λογαριασμό σε πιστωτικό ίδρυμα ή χρηματοπιστωτικό οργανισμό εγκατεστημένο στη Βόρεια Κορέα ή σε οποιοδήποτε πιστωτικό ίδρυμα ή χρηματοπιστωτικό οργανισμό αναφέρεται στο άρθρο 11α παράγραφος 2·

β) να τερματίσουν κάθε σχέση τραπεζικής ανταπόκρισης με πιστωτικό ίδρυμα ή χρηματοπιστωτικό οργανισμό εγκατεστημένο στη Βόρεια Κορέα ή με οποιοδήποτε πιστωτικό ίδρυμα ή χρηματοπιστωτικό οργανισμό αναφέρεται στο άρθρο 11α παράγραφος 2·

γ) να κλείσουν τα γραφεία αντιπροσώπευσης, τα υποκαταστήματα και τις θυγατρικές στη Βόρεια Κορέα·

δ) να λύσουν τις κοινοπραξίες με πιστωτικό ίδρυμα ή χρηματοπιστωτικό οργανισμό εγκατεστημένο στη Βόρεια Κορέα ή με οποιοδήποτε πιστωτικό ίδρυμα ή χρηματοπιστωτικό οργανισμό αναφέρεται στο άρθρο 11α παράγραφος 2·

ε) να παραιτηθούν από κάθε ιδιοκτησιακό συμφέρον σε πιστωτικό ίδρυμα ή χρηματοπιστωτικό οργανισμό εγκατεστημένο στη Βόρεια Κορέα ή σε οποιοδήποτε πιστωτικό ίδρυμα ή χρηματοπιστωτικό οργανισμό αναφέρεται στο άρθρο 11α παράγραφος 2.

1ε. Οι υποχρεώσεις που αναφέρονται στην παράγραφο 1ε στοιχεία α) και γ) εφαρμόζονται εφόσον η αρμόδια αρχή του κράτους μέλους, όπως αναφέρεται στους διαδικτυακούς τόπους που παρατίθενται στο παράρτημα II, έχει καθορίσει βάσει αξιόπιστων πληροφοριών ότι οι δραστηριότητες που αναφέρονται στην παράγραφο 1δ στοιχεία α) και γ) θα μπορούσαν να συμβάλλουν στα πυρηνικά προγράμματα ή στα προγράμματα βαλλιστικών πυραύλων της Βόρειας Κορέας ή σε άλλες δραστηριότητες που απαγορεύονται δυνάμει των αποφάσεων 1718 (2006), 1874 (2009), 2087 (2013), 2094 (2013) και 2270 (2016) του Συμβουλίου Ασφαλείας των Ηνωμένων Εθνών ή δυνάμει του παρόντος κανονισμού, η απόφαση δε αυτή έχει κοινοποιηθεί στα ενδιαφερόμενα πιστωτικά ιδρύματα και χρηματοπιστωτικούς οργανισμούς.

Όταν πιστωτικό ίδρυμα ή χρηματοπιστωτικός οργανισμός που εμπίπτει στο πεδίο του άρθρου 16 υποπτεύεται ότι οποιαδήποτε δραστηριότητα που αναφέρεται στα στοιχεία α) και γ) της παραγράφου 1δ στην οποία συμμετέχει θα μπορούσε να συμβάλει στα πυρηνικά προγράμματα ή τα προγράμματα βαλλιστικών πυραύλων ή σε άλλες δραστηριότητες που απαγορεύονται από τις Αποφάσεις 1718 (2006), 1874 (2009), 2087 (2013), 2094 (2013), 2270 (2016) του Συμβουλίου Ασφαλείας των ΗΕ ή από τον παρόντα κανονισμό, ενημερώνει πάραυτα την αρμόδια αρχή του κράτους μέλους για τη δραστηριότητα και τους λόγους που υποπτεύεται ότι ενδέχεται να συμβάλει σε τέτοιες δραστηριότητες.

1στ. Κατά παρέκκλιση από την παράγραφο 1δ στοιχεία α) και γ), η σχετική αρμόδια αρχή του κράτους μέλους, όπως αναφέρεται στους διαδικτυακούς τόπους που παρατίθενται στο παράρτημα II, μπορεί να επιτρέπει σε ορισμένα γραφεία αντιπροσώπευσης, θυγατρικές ή τραπεζικούς λογαριασμούς να παραμείνουν σε λειτουργία, υπό την προϋπόθεση ότι η επιτροπή κυρώσεων έχει εγκρίνει εκ των προτέρων, ανά περίπτωση, τις δραστηριότητες ή συναλλαγές ως αναγκαίες για την παροχή ανθρωπιστικής βοήθειας ή τις δραστηριότητες των διπλωματικών αποστολών στη Βόρεια Κορέα δυνάμει της σύμβασης της Βιέννης περί των διπλωματικών σχέσεων ή τις δραστηριότητες των Ηνωμένων Εθνών ή των ειδικευμένων οργανισμών τους ή για άλλους σκοπούς σύμφωνους με τις αποφάσεις 1718 (2006), 1874 (2009), 2087 (2013), 2094 (2013) ή 2270 (2016) του Συμβουλίου Ασφαλείας των Ηνωμένων Εθνών.

1ι Το ενδιαφερόμενο κράτος μέλος ενημερώνει τα υπόλοιπα κράτη μέλη και την Επιτροπή για κάθε άδεια που χορηγείται κατ' εφαρμογή των παραγράφων 1ε) και 1στ.

▼M9

2. Απαγορεύεται:

α) η χορήγηση άδειας για την εγκατάσταση στην Ένωση γραφείου αντιπροσώπευσης ή για την ίδρυση υποκαταστήματος ή θυγατρικής πιστωτικού ιδρύματος ή χρηματοπιστωτικού οργανισμού εγκατεστημένου στη Βόρεια Κορέα ή οποιουδήποτε πιστωτικού ιδρύματος ή χρηματοπιστωτικού οργανισμού αναφέρεται στο άρθρο 11α παράγραφος 2·

β) η σύναψη συμφωνιών για λογαριασμό ή εξ ονόματος πιστωτικού ιδρύματος ή χρηματοπιστωτικού οργανισμού εγκατεστημένου στη Βόρεια Κορέα ή για λογαριασμό ή εξ ονόματος οποιουδήποτε πιστωτικού ιδρύματος ή χρηματοπιστωτικού οργανισμού αναφέρεται στο άρθρο 11α παράγραφος 2, η οποία αφορά την εγκατάσταση γραφείου αντιπροσώπευσης ή την ίδρυση υποκαταστήματος ή θυγατρικής στην Ένωση·

γ) η χορήγηση άδειας για την ανάληψη και άσκηση δραστηριότητας πιστωτικού ιδρύματος ή οποιασδήποτε άλλης επιχείρησης που απαιτεί προηγούμενη άδεια, από γραφείο αντιπροσώπευσης, υποκατάστημα ή θυγατρική πιστωτικού ιδρύματος ή χρηματοπιστωτικού οργανισμού εγκατεστημένου στη Βόρεια Κορέα ή οποιουδήποτε πιστωτικού ιδρύματος ή χρηματοπιστωτικού οργανισμού αναφέρεται στο άρθρο 11α παράγραφος 2, εάν το γραφείο αντιπροσώπευσης, το υποκατάστημα ή η θυγατρική δεν λειτουργούσε πριν από τη 19η Φεβρουαρίου 2013·

δ) η απόκτηση ή διεύρυνση συμμετοχής ή η ανάληψη οιουδήποτε άλλου ιδιοκτησιακού συμφέροντος σε πιστωτικό ίδρυμα ή χρηματοπιστωτικό οργανισμό που υπάγεται στο άρθρο 16 από οποιοδήποτε πιστωτικό ίδρυμα ή χρηματοπιστωτικό οργανισμό αναφέρεται στο άρθρο 11α παράγραφος 2·

▼M20

ε) η λειτουργία ή διευκόλυνση της λειτουργίας γραφείου αντιπροσωπείας, υποκαταστήματος ή θυγατρικής πιστωτικού ιδρύματος ή χρηματοπιστωτικού οργανισμού εγκατεστημένου στη Βόρεια Κορέα ή οποιουδήποτε πιστωτικού ιδρύματος ή χρηματοπιστωτικού οργανισμού αναφέρεται στο άρθρο 11α παράγραφος 2.

▼M22

Άρθρο 5β

1. Απαγορεύεται, στην επικράτεια της Ένωσης, η αποδοχή ή η έγκριση επενδύσεων σε οποιαδήποτε εμπορική δραστηριότητα, όταν οι επενδύσεις αυτές πραγματοποιούνται από:

α) πρόσωπα, οντότητες ή φορείς της κυβέρνησης της Βόρειας Κορέας·

β) το Κόμμα Εργατών της Κορέας·

γ) υπηκόους της Βόρειας Κορέας·

δ) νομικά πρόσωπα, οντότητες ή φορείς που έχουν συσταθεί ή δημιουργηθεί βάσει της νομοθεσίας της Βόρειας Κορέας·

ε) πρόσωπα, οντότητες ή φορείς που ενεργούν εξ ονόματός τους ή υπό την καθοδήγησή τους·

στ) νομικά πρόσωπα, οντότητες ή φορείς που τελούν υπό την κυριότητα ή τον έλεγχό τους.

2. Απαγορεύεται:

α) η δημιουργία κοινοπραξίας ή η απόκτηση ή επέκταση ιδιοκτησιακού συμφέροντος, συμπεριλαμβανομένης της πλήρους απόκτησης ή της απόκτησης μετοχών και άλλων αξιογράφων συμμετοχικής φύσης, σε οποιοδήποτε νομικό πρόσωπο, οντότητα ή φορέα που αναφέρεται στην παράγραφο 1 στοιχεία α) έως στ) και εμπλέκεται στα πυρηνικά προγράμματα, τα προγράμματα ή τις δραστηριότητες βαλλιστικών πυραύλων ή άλλων όπλων μαζικής καταστροφής της Βόρειας Κορέας, ή σε δραστηριότητες στους τομείς των ορυχείων, της διήλυσης πετρελαίου και των χημικών βιομηχανιών·

β) η χορήγηση χρηματοδότησης ή οικονομικής ενίσχυσης σε οποιοδήποτε νομικό πρόσωπο, οντότητα ή φορέα που αναφέρεται στην παράγραφο 1 στοιχεία δ) έως στ) ή με αποδεδειγμένο σκοπό τη χρηματοδότηση τέτοιων νομικών προσώπων, οντοτήτων ή φορέων·

γ) η παροχή επενδυτικών υπηρεσιών που συνδέονται άμεσα με τις δραστηριότητες που αναφέρονται στα στοιχεία α) και β) της παρούσας παραγράφου.

Άρθρο 5γ

1. Μεταφορές κεφαλείων προς και από τη Βόρεια Κορέα απαγορεύονται εκτός αν αφορούν συναλλαγές που αναφέρονται στην παράγραφο 3.

2. Απαγορεύεται στα πιστωτικά ιδρύματα και στους χρηματοπιστωτικούς οργανισμούς που εμπίπτουν στο πεδίο του άρθρου 16 να αναλαμβάνουν ή να εξακολουθούν να μετέχουν σε συναλλαγές με:

α) τα πιστωτικά ιδρύματα και τους χρηματοπιστωτικούς οργανισμούς που εδρεύουν στη Βόρεια Κορέα·

β) τα υποκαταστήματα ή τις θυγατρικές πιστωτικών ιδρυμάτων και χρηματοπιστωτικών οργανισμών εγκατεστημένων στη Βόρεια Κορέα, που εμπίπτουν στο πεδίο εφαρμογής του άρθρου 16, όπως απαριθμούνται στο παράρτημα VI·

γ) τα υποκαταστήματα ή τις θυγατρικές πιστωτικών ιδρυμάτων και χρηματοπιστωτικών οργανισμών εγκατεστημένων στη Βόρεια Κορέα, που δεν εμπίπτουν στο πεδίο εφαρμογής του άρθρου 16, όπως απαριθμούνται στο παράρτημα VI·

δ) τα πιστωτικά ιδρύματα και τους χρηματοπιστωτικούς οργανισμούς που δεν είναι εγκατεστημένοι στη Βόρεια Κορέα ούτε εμπίπτουν στο πεδίο εφαρμογής του άρθρου 16, αλλά ελέγχονται από πρόσωπα, οντότητες ή φορείς που εδρεύουν στη Βόρεια Κορέα, όπως απαριθμούνται στο παράρτημα VI,

εκτός εάν οι εν λόγω συναλλαγές υπάγονται στο πεδίο εφαρμογής της παραγράφου 3 και έχουν εγκριθεί σύμφωνα με την παράγραφο 4 στοιχείο α) ή δεν απαιτούν έγκριση σύμφωνα με την παράγραφο 4 στοιχείο β).

3. Οι κατωτέρω συναλλαγές μπορούν να επιτραπούν κατά την παράγραφο 4 στοιχείο α):

α) συναλλαγές που αφορούν τρόφιμα, υγειονομική περίθαλψη ή ιατρικό εξοπλισμό ή εξυπηρετούν γεωργικούς ή ανθρωπιστικούς σκοπούς·

β) συναλλαγές που αφορούν προσωπικά εμβάσματα·

γ) συναλλαγές που αφορούν την εκτέλεση των εξαιρέσεων που προβλέπονται στον παρόντα κανονισμό·

δ) συναλλαγές που σχετίζονται με συγκεκριμένη εμπορική σύμβαση που δεν απαγορεύεται από τον παρόντα κανονισμό·

ε) συναλλαγές που αφορούν διπλωματική ή προξενική αποστολή ή διεθνή οργανισμό που χαίρει ασυλίας σύμφωνα με το διεθνές δίκαιο, στο μέτρο κατά το οποίο οι συναλλαγές αυτές προορίζονται να εξυπηρετήσουν επίσημους σκοπούς της διπλωματικής ή προξενικής αποστολής ή του διεθνούς οργανισμού·

στ) συναλλαγές που απαιτούνται αποκλειστικά για την υλοποίηση έργων που χρηματοδοτούνται από την Ένωση ή τα κράτη μέλη της για αναπτυξιακούς σκοπούς που αφορούν άμεσα τις ανάγκες του άμαχου πληθυσμού ή την προώθηση της αποπυρηνικοποίησης·

ζ) συναλλαγές που αφορούν τις πληρωμές προς ικανοποίηση απαιτήσεων κατά της Βόρειας Κορέας, των υπηκόων της ή νομικών προσώπων, οντοτήτων ή φορέων που έχουν συσταθεί ή δημιουργηθεί βάσει του δικαίου της Βόρειας Κορέας, και συναλλαγές παρόμοιας φύσης που δεν συμβάλλουν σε δραστηριότητες που απαγορεύονται από τον παρόντα κανονισμό, ανάλογα με την περίπτωση, εφόσον το οικείο κράτος μέλος έχει κοινοποιήσει στα άλλα κράτη μέλη και την Επιτροπή την άδεια τουλάχιστον δέκα ημέρες πριν από τη χορήγησή της.

▼M23

4. Οι συναλλαγές που αναφέρονται στην παράγραφο 3 σχετικά με μεταφορά κεφαλαίων για ποσά:

▼M22

α) άνω ή έως 15 000 EUR απαιτούν προηγούμενη άδεια από την οικεία αρμόδια αρχή του κράτους μέλους, όπως αναφέρεται στις ιστοσελίδες που απαριθμούνται στο παράρτημα II του παρόντος κανονισμού·

β) έως ή κάτω από 15 000 EUR δεν απαιτούν προηγούμενη άδεια.

5. Δεν απαιτείται προηγούμενη άδεια για συναλλαγές ή μεταφορά κεφαλαίων που είναι απαραίτητες για τους επίσημους σκοπούς διπλωματικής ή προξενικής αποστολής κράτους μέλους ή διεθνούς οργανισμού που απολαύει ασυλιών στη Βόρεια Κορέα σύμφωνα με το διεθνές δίκαιο.

6. Τα κράτη μέλη ενημερώνονται αμοιβαία και ενημερώνουν την Επιτροπή σχετικά με κάθε χορηγούμενη έγκριση δυνάμει της παραγράφου 4 στοιχείο α).

7. Σε ό, τι αφορά τις συναλλαγές που εμπίπτουν στο πεδίο εφαρμογής της παραγράφου 3, τα πιστωτικά ιδρύματα και οι χρηματοπιστωτικοί οργανισμοί που αναφέρονται στο άρθρο 16, στο πλαίσιο των δραστηριοτήτων τους με τα πιστωτικά ιδρύματα και τους χρηματοπιστωτικούς οργανισμούς που αναφέρονται στην παράγραφο 2 στοιχεία α) έως δ):

α) εφαρμόζουν μέτρα δέουσας επιμέλειας ως προς τον πελάτη που θεσπίζονται σύμφωνα με τα άρθρα 8 και 9 της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου ( 7 )·

β) διασφαλίζουν τη συμμόρφωση με τις διαδικασίες για την καταπολέμηση της νομιμοποίησης εσόδων από παράνομες δραστηριότητες και της χρηματοδότησης της τρομοκρατίας που θεσπίζονται δυνάμει της οδηγίας 2005/60/ΕΚ και του κανονισμού (ΕΚ) αριθ. 1781/2006 του Ευρωπαϊκού Κοινοβουλίου και του Συμβουλίου ( 8 )·

γ) ζητούν τις πληροφορίες για τους πληρωτές που συνοδεύουν τις μεταφορές χρηματικών ποσών, όπως ορίζει ο κανονισμός (ΕΚ) αριθ. 1781/2006, καθώς και τις πληροφορίες σχετικά με τον δικαιούχο πληρωμής, όπως το όνομα του δικαιούχου και ο αριθμός λογαρισαμού του δικαιούχου και, κατά περίπτωση, ο ενιαίος αριθμός αναγνώρισης συναλλαγής, και αρνούνται να εκτελέσουν τη συναλλαγή αν λείπει ή είναι ελλιπές κάποιο από αυτά τα στοιχεία·

δ) τηρούν αρχεία των συναλλαγών σύμφωνα με το άρθρο 30 στοιχείο β) της οδηγίας 2005/60/ΕΚ·

ε) όταν υπάρχουν εύλογες υπόνοιες ότι τα κεφάλαια θα μπορούσαν να συμβάλλουν στα πυρηνικά προγράμματα της Βόρειας Κορέας ή τα προγράμματα βαλλιστικών πυραύλων ή άλλα προγράμματα όπλων μαζικής καταστροφής ή σε συναφείς δραστηριότητες (χρηματοδότηση της διάδοσης πυρηνικών όπλων), ενημερώνουν πάραυτα την αρμόδια μονάδα χρηματοοικονομικών πληροφοριών (ΜΧΠ), όπως ορίζεται από την οδηγία 2005/60/ΕΚ ή οποιαδήποτε άλλη αρμόδια αρχή που έχει ορίσει το οικείο κράτος μέλος, όπως αναφέρεται στους διαδικτυακούς τόπους που απαριθμούνται στο παράρτημα II, με την επιφύλαξη του άρθρου 3 παράγραφος 1 ή του άρθρου 6·

στ) αναφέρουν αμέσως τυχόν ύποπτες συναλλαγές, συμπεριλαμβανομένων των περιπτώσεων απόπειρας συναλλαγής·

ζ) αποφεύγουν την εκτέλεση συναλλαγών, για τις οποίες ευλόγως υποπτεύονται ότι θα μπορούσαν να συνδέονται με χρηματοδότηση της διάδοσης πυρηνικών όπλων, έως ότου ολοκληρώσουν τις απαραίτητες ενέργειες σύμφωνα με το στοιχείο ε) και έχουν συμμορφωθεί με όλες τις οδηγίες της ΜΧΠ ή της αρμόδιας αρχής.

Για τους σκοπούς της παρούσας παραγράφου, η μονάδα χρηματοοικονομικών πληροφοριών (ΜΧΠ) ή οποιαδήποτε άλλη αρμόδια αρχή χρησιμεύει ως εθνικό κέντρο για τη λήψη και την ανάλυση των αναφορών ύποπτων συναλλαγών, λαμβάνει αναφορές σχετικά με πιθανή χρηματοδότηση της διάδοσης πυρηνικών όπλων· και έχει πρόσβαση, αμέσως ή εμμέσως, σε δέοντα χρόνο στις χρηματοοικονομικές πληροφορίες διοικητικής και δικαστικής φύσεως, τις οποίες ζητεί προκειμένου να επιτελέσει σωστά τα εν λόγω καθήκοντά της, που περιλαμβάνουν ιδίως την ανάλυση των αναφορών περί ύποπτων συναλλαγών.

8. Η απαίτηση για προηγούμενη έγκριση στην παράγραφο 3 εφαρμόζεται ανεξαρτήτως του αν η μεταφορά χρηματικών ποσών εκτελείται με μία πράξη ή με περισσότερες πράξεις που φαίνεται να συνδέονται. Για τους σκοπούς του παρόντος κανονισμού, οι «πράξεις που φαίνεται να συνδέονται» περιλαμβάνουν:

α) αλυσιδωτές μεταφορές χρηματικών ποσών από ή προς το ίδιο πιστωτικό ίδρυμα ή χρηματοπιστωτικό οργανισμό που εμπίπτει στην παράγραφο 2 ή από ή προς το ίδιο πρόσωπο, οντότητα ή φορέα της Βόρειας Κορέας, οι οποίες διενεργούνται σε σχέση με ενιαία υποχρέωση πραγματοποίησης μεταφοράς χρηματικών ποσών και στο πλαίσιο των οποίων κάθε μεμονωμένη μεταφορά δεν υπερβαίνει τα 15 000 EUR, αλλά το άθροισμα των μεταφερομένων ποσών πληροί τα κριτήρια χορήγησης άδειας·

β) αλυσιδωτές μεταβιβάσεις που ενέχουν διαφορετικούς παρόχους υπηρεσιών πληρωμών ή φυσικά ή νομικά πρόσωπα και οι οποίες αφορούν μία ενιαία υποχρέωση πραγματοποίησης μεταφοράς χρηματικών ποσών.

9. Απαγορεύεται η συμμετοχή, εν γνώσει και εκ προθέσεως, σε δραστηριότητες με αντικείμενο ή αποτέλεσμα την καταστρατήγηση των απαγορεύσεων του παρόντος άρθρου.

▼M4

Άρθρο 6

▼M12

1. Δεσμεύονται όλα τα κεφάλαια και όλοι οι οικονομικοί πόροι που βρίσκονται στην ιδιοκτησία ή κατοχή ή τελούν υπό τον έλεγχο προσώπων, οντοτήτων και φορέων που απαριθμούνται στο παράρτημα IV. Το παράρτημα IV περιλαμβάνει τα πρόσωπα, τις οντότητες και τους φορείς που ορίζει η Επιτροπή Κυρώσεων ή το Συμβούλιο Ασφαλείας των Ηνωμένων Εθνών σύμφωνα με την παράγραφο 8 στοιχείο δ) της απόφασης 1718 (2006) του Συμβουλίου Ασφαλείας των Ηνωμένων Εθνών και την παράγραφο 8 της απόφασης 2094 (2013) του Συμβουλίου Ασφαλείας των Ηνωμένων Εθνών.

2. Δεσμεύονται όλα τα κεφάλαια και όλοι οι οικονομικοί πόροι που βρίσκονται στην ιδιοκτησία ή κατοχή ή τελούν υπό τον έλεγχο προσώπων, οντοτήτων και φορέων που περιλαμβάνονται στο παράρτημα V. Το παράρτημα V περιλαμβάνει τα πρόσωπα, τις οντότητες και τους φορείς που δεν απαριθμούνται στο παράρτημα IV, οι οποίοι, σύμφωνα με την παράγραφο του άρθρου 15 παράγραφος 1 στοιχείο β) της απόφασης 2013/183/ΚΕΠΠΑ, έχουν ταυτοποιηθεί από το Συμβούλιο:

α) ως υπεύθυνοι, μεταξύ άλλων μέσω στήριξης ή προώθησης, για προγράμματα της Βόρειας Κορέας που έχουν σχέση με πυρηνικά όπλα, με άλλα όπλα μαζικής καταστροφής ή με βαλλιστικούς πυραύλους ή για πρόσωπα, οντότητες ή φορείς που ενεργούν εξ ονόματός τους ή υπό την καθοδήγησή τους ή για πρόσωπα, οντότητες ή φορείς που τελούν υπό την κυριότητα ή τον έλεγχό τους, μεταξύ άλλων με παράνομα μέσα·

β) ως προμηθευτές χρηματοπιστωτικών υπηρεσιών ή εξασφαλίζοντες τη μεταφορά προς, μέσω ή από το έδαφος της Ένωσης, ή που αφορούν πολίτες κρατών μελών ή οντότητες οργανωμένες βάσει του δικαίου τους, ή πρόσωπα ή χρηματοπιστωτικούς οργανισμούς που βρίσκονται στο έδαφος της Ένωσης, οιωνδήποτε χρηματοοικονομικών ή άλλων περιουσιακών στοιχείων ή πόρων που θα μπορούσαν να συμβάλλουν στα προγράμματα της Βόρειας Κορέας που έχουν σχέση με πυρηνικά όπλα, με άλλα όπλα μαζικής καταστροφής ή με βαλλιστικούς πυραύλους, ή πρόσωπα, οντότητες ή φορείς που ενεργούν εξ ονόματός τους ή υπό την καθοδήγησή τους, ή πρόσωπα, οντότητες ή φορείς που τελούν υπό την κυριότητα ή τον έλεγχό τους, ή

γ) ως συμμετέχοντες, μεταξύ άλλων μέσω της παροχής χρηματοπιστωτικών υπηρεσιών, στην προμήθεια προς ή από τη Βόρεια Κορέα όπλων και συναφούς υλικού κάθε είδους, ή ειδών, υλικών, εξοπλισμού, αγαθών και τεχνολογιών που θα μπορούσαν να συμβάλλουν στα προγράμματα της Βόρειας Κορέας που έχουν σχέση με πυρηνικά όπλα, με άλλα όπλα μαζικής καταστροφής ή με βαλλιστικούς πυραύλους.

Το παράρτημα V επανεξετάζεται ανά τακτά χρονικά διαστήματα και τουλάχιστον κάθε 12 μήνες.

2α. Δεσμεύονται όλα τα κεφάλαια και όλοι οι οικονομικοί πόροι που βρίσκονται στην ιδιοκτησία ή κατοχή ή τελούν υπό τον έλεγχο προσώπων, οντοτήτων και φορέων που απαριθμούνται στο παράρτημα Vα. Το παράρτημα Vα περιλαμβάνει τα πρόσωπα, τις οντότητες ή τους φορείς που δεν καλύπτονται από το παράρτημα IV ή V που εργάζονται εξ ονόματος ή υπό την καθοδήγηση προσώπου, οντότητας ή φορέα που κατονομάζεται στο παράρτημα IV ή V ή πρόσωπα που συμβάλλουν στη αποφυγή των κυρώσεων ή παραβιάζουν τις διατάξεις του παρόντος κανονισμού ή της απόφασης 2013/183/ΚΕΠΠΑ.

Το παράρτημα Vα επανεξετάζεται ανά τακτά χρονικά διαστήματα και τουλάχιστον κάθε 12 μήνες.

3. Τα παραρτήματα IV, V και Vα περιλαμβάνουν τις πληροφορίες, όταν αυτές διατίθενται, για τα φυσικά πρόσωπα που κατονομάζονται στον κατάλογο με σκοπό την επαρκή ταυτοποίηση των εν λόγω προσώπων.

Οι πληροφορίες αυτές μπορούν να περιλαμβάνουν:

α) επώνυμο και ονόματα, περιλαμβανομένων των ψευδωνύμων και των τίτλων, εάν υπάρχουν·

β) ημερομηνία και τόπο γέννησης·

γ) την υπηκοότητα·

δ) τους αριθμούς διαβατηρίων και δελτίων ταυτότητας·

ε) αριθμό φορολογικού μητρώου και κοινωνικής ασφάλισης·

στ) το φύλο·

ζ) τη διεύθυνση ή άλλα στοιχεία διαμονής·

η) το λειτούργημα ή το επάγγελμα·

θ) την ημερομηνία κατονομασίας.

Τα παραρτήματα IV, V και Vα περιλαμβάνουν επίσης τους λόγους εγγραφής στον κατάλογο, όπως την ιδιότητα.

Τα παραρτήματα IV, V και Vα μπορεί επίσης να περιλαμβάνουν στοιχεία για λόγους ταυτοποίησης, όπως προβλέπεται στην παρούσα παράγραφο, σχετικά με μέλη της οικογενείας των προσώπων που περιλαμβάνονται στον κατάλογο, υπό τον όρο ότι τα στοιχεία αυτά είναι αναγκαία σε συγκεκριμένη περίπτωση, με μοναδικό σκοπό την εξακρίβωση της ταυτότητας του οικείου φυσικού προσώπου που περιλαμβάνεται στον κατάλογο.

4. Κανένα κεφάλαιο ή οικονομικός πόρος δεν διατίθεται, άμεσα ή έμμεσα, στα φυσικά ή νομικά πρόσωπα, οντότητες ή φορείς που απαριθμούνται στα παραρτήματα IV, V και Vα.

▼M4

5. Απαγορεύεται η εν γνώσει και εκ προθέσεως συμμετοχή σε δραστηριότητες που έχουν ως στόχο ή ως αποτέλεσμα την καταστρατήγηση των μέτρων που αναφέρονται στις παραγράφους 1 και 2.

▼M20

6. Απαγορεύεται η παροχή κεφαλαίων ή οικονομικών πόρων σε πρόσωπα, οντότητες ή φορείς της κυβέρνησης της Βόρειας Κορέας, του Κόμματος Εργατών Κορέας, σε πρόσωπα ή οντότητες που ενεργούν εξ ονόματός τους ή υπό την καθοδήγησή τους, ή σε οντότητες που τελούν υπό την κυριότητα ή τον έλεγχό τους, εφόσον έχει διαπιστωθεί ότι τα εν λόγω πρόσωπα, οι εν λόγω οντότητες ή οι εν λόγω φορείς σχετίζονται με τα πυρηνικά προγράμματα ή τα προγράμματα βαλλιστικών πυραύλων της Βόρειας Κορέας ή με άλλες δραστηριότητες που απαγορεύονται δυνάμει των αποφάσεων 1718 (2006), 1874 (2009), 2087 (2013), 2094 (2013) ή 2270 (2016) του Συμβουλίου Ασφαλείας των Ηνωμένων Εθνών.

7. Η απαγόρευση της παραγράφου 6 δεν εφαρμόζεται εφόσον τα κεφάλαια, τα λοιπά χρηματοοικονομικά περιουσιακά στοιχεία και οι οικονομικοί πόροι απαιτούνται για την εκτέλεση των δραστηριοτήτων των αποστολών της Βόρειας Κορέας στον Οργανισμό Ηνωμένων Εθνών και τους ειδικευμένους οργανισμούς και συναφείς οργανώσεις του, ή άλλων διπλωματικών και προξενικών αποστολών της Βόρειας Κορέας, ή εφόσον η αρμόδια αρχή του κράτους μέλους, όπως αναφέρεται στους διαδικτυακούς τόπους που παρατίθενται στο παράρτημα II, έχει λάβει την πρότερη έγκριση από την επιτροπή κυρώσεων, ανά περίπτωση, ότι τα κεφάλαια, τα χρηματοοικονομικά περιουσιακά στοιχεία ή οι οικονομικοί πόροι απαιτούνται για την παροχή ανθρωπιστικής βοήθειας, την αποπυρηνικοποίηση ή οποιονδήποτε άλλο σκοπό συνεπή με τους στόχους της απόφασης 2270 (2016) του Συμβουλίου Ασφαλείας των Ηνωμένων Εθνών.

Άρθρο 6α

Απαγορεύεται η συμμετοχή, άμεσα ή έμμεσα, σε κοινοπραξίες ή άλλες επιχειρηματικές συμφωνίες με οντότητες που παρατίθενται στο παράρτημα IV, καθώς και με πρόσωπα ή οντότητες που ενεργούν για λογαριασμό ή εξ ονόματός τους ή υπό την καθοδήγησή τους.

▼M12

Άρθρο 7

1. Κατά παρέκκλιση από το άρθρο 6, οι αρμόδιες αρχές των κρατών μελών, οι οποίες αναφέρονται στους ιστοτόπους που απαριθμούνται στο παράρτημα II, δύνανται να εγκρίνουν την αποδέσμευση ορισμένων δεσμευμένων κεφαλαίων ή οικονομικών πόρων ή τη διάθεση ορισμένων κεφαλαίων ή οικονομικών πόρων, υπό ορισμένες προϋποθέσεις που κρίνουν κατάλληλες, εφόσον διαπιστώσουν ότι τα κεφάλαια ή οι οικονομικοί πόροι:

α) είναι αναγκαίοι για την κάλυψη βασικών αναγκών των φυσικών ή νομικών προσώπων, οντοτήτων ή φορέων που απαριθμούνται στο παράρτημα IV, V ή Vα και των εξαρτώμενων μελών της οικογένειας των εν λόγω φυσικών προσώπων, συμπεριλαμβανομένων των πληρωμών για είδη διατροφής, ενοικίου ή ενυπόθηκου δανείου, ιατροφαρμακευτικής περίθαλψης, φόρων, ασφαλίστρων και τελών σε επιχειρήσεις κοινής ωφελείας·

β) προορίζονται αποκλειστικά για την πληρωμή εύλογων επαγγελματικών αμοιβών και την εξόφληση δαπανών συνδεόμενων με την παροχή νομικών υπηρεσιών ή

γ) προορίζονται αποκλειστικά για την πληρωμή τελών ή επιβαρύνσεων για υπηρεσίες που αφορούν τη συνήθη τήρηση ή φύλαξη δεσμευμένων κεφαλαίων ή οικονομικών πόρων και

δ) εφόσον η άδεια αφορά πρόσωπο, οντότητα και φορέα που περιλαμβάνεται στο παράρτημα IV, το ενδιαφερόμενο κράτος μέλος έχει κοινοποιήσει στην Επιτροπή Κυρώσεων την απόφαση αυτή και την πρόθεσή του να χορηγήσει άδεια και η Επιτροπή Κυρώσεων δεν διατύπωσε αντίρρηση ως προς τη σχετική ενέργεια εντός πέντε εργάσιμων ημερών από την κοινοποίηση.

2. Κατά παρέκκλιση από το άρθρο 6, οι αρμόδιες αρχές των κρατών μελών οι οποίες αναφέρονται στους ιστοτόπους που απαριθμούνται στο παράρτημα II δύνανται να επιτρέπουν την αποδέσμευση ορισμένων δεσμευμένων κεφαλαίων ή οικονομικών πόρων ή τη διάθεση ορισμένων δεσμευμένων κεφαλαίων ή οικονομικών πόρων, αφού αποφασίσουν ότι τα κεφάλαια ή οι οικονομικοί πόροι είναι αναγκαίοι για έκτακτες δαπάνες, υπό την προϋπόθεση ότι:

α) εάν η άδεια αφορά πρόσωπο, οντότητα ή φορέα που περιλαμβάνεται στο παράρτημα IV, το ενδιαφερόμενο κράτος μέλος έχει κοινοποιήσει την εν λόγω απόφαση στην Επιτροπή Κυρώσεων και η απόφαση αυτή έχει εγκριθεί από την εν λόγω επιτροπή και,

β) εάν η άδεια αφορά πρόσωπο, οντότητα ή φορέα που περιλαμβάνεται στο παράρτημα V ή Vα, το ενδιαφερόμενο κράτος μέλος έχει ενημερώσει τα άλλα κράτη μέλη και την Επιτροπή για τους λόγους για τους οποίους θεωρεί ότι θα πρέπει να χορηγηθεί ειδική άδεια, τουλάχιστον δύο εβδομάδες πριν από τη χορήγηση της άδειας.

3. Το ενδιαφερόμενο κράτος μέλος ενημερώνει τα λοιπά κράτη μέλη και την Επιτροπή για κάθε άδεια που χορηγείται δυνάμει των παραγράφων 1 και 2.

▼M22

Άρθρο 8

1. Κατά παρέκκλιση του άρθρου 6, οι αρμόδιες αρχές των κρατών μελών, οι οποίες αναφέρονται στους διαδικτυακούς τόπους που απαριθμούνται στο παράρτημα II, μπορούν να επιτρέπουν την αποδέσμευση ορισμένων δεσμευμένων κεφαλαίων ή οικονομικών πόρων, εάν συγκεντρώνονται οι ακόλουθες προϋποθέσεις:

α) τα κεφάλαια ή οι οικονομικοί πόροι αποτελούν αντικείμενο δικαστικής, διοικητικής ή διαιτητικής απόφασης που εκδόθηκε πριν από την ημερομηνία κατά την οποία κατονομάστηκε το πρόσωπο, η οντότητα ή ο φορέας που αναφέρεται στο άρθρο 6, ή αποτελούν αντικείμενο δικαστικής, διοικητικής ή διαιτητικής απόφασης η οποία έχει εκδοθεί πριν από την προαναφερόμενη ημερομηνία·

β) τα κεφάλαια ή οι οικονομικοί πόροι θα χρησιμοποιηθούν αποκλειστικά για να ικανοποιηθούν απαιτήσεις οι οποίες έχουν κατοχυρωθεί βάσει σχετικής απόφασης ή απαιτήσεων που έχουν αναγνωρισθεί ως έγκυρες μέσω σχετικής δικαστικής απόφασης, εντός των ορίων που θέτουν οι ισχύοντες νόμοι και κανονισμοί που διέπουν τα δικαιώματα των προσώπων που εγείρουν τέτοιες απαιτήσεις·

γ) η απόφαση ή η δικαστική απόφαση δεν ωφελεί πρόσωπο, οντότητα ή φορέα που αναγράφεται στο παράρτημα IV, V ή Vα·

δ) η αναγνώριση της απόφασης ή της δικαστικής απόφασης δεν αντιβαίνει στη δημόσια τάξη του ενδιαφερομένου κράτους μέλους· και

ε) το οικείο κράτος μέλος έχει γνωστοποιήσει στην Επιτροπή Κυρώσεων την απόφαση ή τη δικαστική απόφαση για πρόσωπα, οντότητες και φορείς που αναφέρονται στο παράρτημα IV.

2. Κατά παρέκκλιση από το άρθρο 6 και εφόσον υφίσταται οφειλή εκ μέρους προσώπου, οντότητας ή φορέα που κατονομάζεται στο παράρτημα V, δυνάμει σύμβασης ή συμφωνίας που είχε συναφθεί από το εν λόγω πρόσωπο, την οντότητα ή τον φορέα ή δυνάμει υποχρέωσης που συνεστήθη για το εν λόγω πρόσωπο, την οντότητα ή τον φορέα, πριν από την ημερομηνία κατά την οποία κατονομάστηκε το εν λόγω πρόσωπο, η οντότητα ή ο φορέας, οι αρμόδιες αρχές των κρατών μελών, οι οποίες αναφέρονται στους διαδικτυακούς τόπους που παρατίθενται στο παράρτημα II, δύνανται να εγκρίνουν, υπό τις προϋποθέσεις που κρίνουν κατάλληλες, την αποδέσμευση ορισμένων δεσμευμένων κεφαλαίων ή οικονομικών πόρων, εφόσον η οικεία αρμόδια αρχή έχει αποφασίσει ότι:

α) η σύμβαση δεν αφορά είδος, λειτουργία, υπηρεσία ή συναλλαγή που αναφέρεται στο άρθρο 2 παράγραφος 1 στοιχείο α), στο άρθρο 2 παράγραφος 3 ή στο άρθρο 3·και

β) η πληρωμή δεν καταβάλλεται άμεσα ή έμμεσα σε πρόσωπο, οντότητα ή φορέα που παρατίθεται στο παράρτημα V.

3. Το οικείο κράτος μέλος, τουλάχιστον δέκα ημέρες πριν από τη χορήγηση κάθε άδειας δυνάμει της παραγράφου 2, κοινοποιεί στα άλλα κράτη μέλη και στην Επιτροπή την απόφαση αυτή, καθώς και την πρόθεσή του να χορηγήσει άδεια.

▼M17

Άρθρο 8α

1. Κατά παρέκκλιση του άρθρου 6 παράγραφος 4, οι αρμόδιες αρχές των κρατών μελών, όπως καθορίζονται στους ιστοτόπους που απαριθμούνται στο παράρτημα II, μπορούν να επιτρέπουν τη διάθεση ορισμένων κεφαλαίων ή οικονομικών πόρων στην Korea National Insurance Corporation (KNIC), όταν αυτό απαιτείται για την καταβολή ασφαλίστρων στο πλαίσιο ασφαλιστικής σύμβασης με υπήκοο κράτους μέλους ή με νομικό πρόσωπο, οντότητα ή φορέα που έχει συσταθεί υπό τη νομοθεσία κράτους μέλους, υπό την προϋπόθεση ότι η πληρωμή:

α) πραγματοποιείται αποκλειστικά για τους σκοπούς δραστηριοτήτων που δεν απαγορεύονται από τον παρόντα κανονισμό, που θα αναληφθούν στη Βόρεια Κορέα από υπήκοο κράτους μέλους ή από νομικό πρόσωπο, οντότητα ή φορέα που έχει συσταθεί υπό τη νομοθεσία κράτους μέλους·

β) δεν είναι προς το άμεσο ή έμμεσο όφελος προσώπου, οντότητας ή φορέα που απαριθμείται στα παραρτήματα IV, V ή Vα, εκτός από την KNIC.

2. Υπήκοος κράτους μέλους και νομικό πρόσωπο, οντότητα ή φορέας που έχει συσταθεί υπό τη νομοθεσία κράτους μέλους μπορεί να λαμβάνει πληρωμές από την KNIC εφόσον λάβει προηγούμενη άδεια από τις αρμόδιες αρχές των κρατών μελών, ως αναφέρεται στους ιστοτόπους του παραρτήματος II. Η άδεια αυτή δίδεται εφόσον η πληρωμή:

α) οφείλεται βάσει σύμβασης ασφαλιστικών υπηρεσιών αναφερόμενης στο στοιχείο α) της παραγράφου 1 ή βάσει σύμβασης ασφαλιστικών υπηρεσιών παρεχόμενων από την KNIC για ζημιές προκληθείσες στην επικράτεια της Ένωσης από μέρος της σύμβασης·

β) δεν είναι προς το άμεσο ή έμμεσο όφελος προσώπου, οντότητας ή φορέα που απαριθμείται στα παραρτήματα IV, V ή Vα, εκτός από την KNIC·

γ) δεν θα συμβάλει σε δραστηριότητα που απαγορεύεται δυνάμει του παρόντος κανονισμού·

δ) δεν θα οδηγήσει στην αποδέσμευση κεφαλαίων ή οικονομικών πόρων της KNIC ευρισκόμενων εκτός της Βόρειας Κορέας.

3. Οι άδειες των παραγράφων 1 και 2 του παρόντος άρθρου δεν απαιτούνται όταν η πληρωμή προς ή από την KNIC είναι αναγκαία για τους επίσημους σκοπούς διπλωματικής ή προξενικής αποστολής κράτους μέλους στη Βόρεια Κορέα.

4. Κατά παρέκκλιση του άρθρου 6 παράγραφος 2, οι αρμόδιες αρχές των κρατών μελών, όπως καθορίζονται στους ιστοτόπους που απαριθμούνται στο παράρτημα II, μπορούν να επιτρέπουν την αποδέσμευση ορισμένων δεσμευμένων κεφαλαίων ή οικονομικών πόρων της KNIC, υπό τους κατάλληλους όρους, αφού διαπιστώσουν ότι:

α) τα κεφάλαια ή οι οικομικοί πόροι θα χρησιμοποιηθούν αποκλειστικά για μια πληρωμή από την KNIC οφειλόμενη βάσει σύμβασης συναφθείσας πριν από την 1η Απριλίου 2016·

β) η σύμβαση δεν σχετίζεται αμέσως ή εμμέσως με δραστηριότητα απαγορευμένη δυνάμει του παρόντος κανονισμού·

γ) η πληρωμή δεν ωφελεί αμέσως ή εμμέσως πρόσωπο, οντότητα η φορέα περιλαμβανόμενο στα παραρτήματα IV, V ή Vα.

Το οικείο κράτος μέλος ενημερώνει τα άλλα κράτη μέλη και την Επιτροπή σχετικά με τυχόν άδεια που χορηγείται δυνάμει της παρούσας παραγράφου.

▼M4

Άρθρο 9

1. Το άρθρο 6 παράγραφος 4 δεν εμποδίζει την πίστωση των δεσμευμένων λογαριασμών από χρηματοδοτικά ή πιστωτικά ιδρύματα της Ένωσης που εισπράττουν κεφάλαια μεταφερόμενα από τρίτα μέρη στο λογαριασμό του φυσικού ή νομικού προσώπου, της οντότητας ή του φορέα που κατονομάζεται στον κατάλογο, υπό τον όρο ότι δεσμεύονται και οι πιστώσεις στους λογαριασμούς αυτούς. Το χρηματοδοτικό ή πιστωτικό ίδρυμα ενημερώνει αμελλητί τις αρμόδιες αρχές για τις συναλλαγές αυτές.

2. Το άρθρο 6 παράγραφος 4 δεν εφαρμόζεται στις προσαυξήσεις δεσμευμένων λογαριασμών που πραγματοποιούνται υπό μορφή:

α) τόκων ή άλλων εσόδων σε σχέση με αυτούς τους λογαριασμούς, ή

β) πληρωμών που οφείλονται βάσει συμβάσεων, συμφωνιών ή δεσμεύσεων που είχαν συναφθεί ή αναληφθεί πριν από την ημερομηνία καταχώρισης του προσώπου, οντότητας ή φορέα που αναφέρεται στο άρθρο 6,

υπό την προϋπόθεση ότι οι τόκοι αυτοί, τα άλλα έσοδα και πληρωμές συνεχίζουν να δεσμεύονται σύμφωνα με το άρθρο 6 παράγραφος 1 ή 2.

▼M9

Άρθρο 9a

Απαγορεύεται:

α) η άμεση ή έμμεση πώληση ή αγορά κρατικών ομολόγων ή ομολόγων εγγυημένων από το κράτος που εκδόθηκαν μετά τις 19 Φεβρουαρίου 2013, από ή προς οποιοδήποτε από τα ακόλουθα:

i) τη Βόρεια Κορέα ή την κυβέρνησή της, καθώς και τις δημόσιες υπηρεσίες, επιχειρήσεις και οργανισμούς της·

ii) την Κεντρική Τράπεζα της Βόρειας Κορέας·

iii) πιστωτικό ίδρυμα ή χρηματοπιστωτικό οργανισμό εγκατεστημένο στη Βόρεια Κορέα, ή οποιοδήποτε πιστωτικό ίδρυμα ή χρηματοπιστωτικό οργανισμό που αναφέρεται στο άρθρο 11α παράγραφος 2·

iv) φυσικό ή νομικό πρόσωπο, οντότητα ή φορέα που ενεργεί εξ ονόματος ή κατ’ εντολήν νομικού προσώπου, οντότητας ή φορέα αναφερόμενου στα σημεία i) ή ii)·

v) φυσικό ή νομικό πρόσωπο, οντότητα ή οργανισμό που ανήκει ή ελέγχεται από πρόσωπο, οντότητα ή φορέα αναφερόμενο στα σημεία i), ii) ή iii)·

β) η παροχή σε πρόσωπο, οντότητα ή φορέα αναφερόμενο στο στοιχείο α), υπηρεσιών διαμεσολάβησης σχετικά με κρατικά ομόλογα ή ομόλογα εγγυημένα από το κράτος που εκδόθηκαν μετά τις 19 Φεβρουαρίου 2013·

γ) η συνδρομή σε πρόσωπο, οντότητα ή φορέα αναφερόμενο στο στοιχείο α) προκειμένου να εκδώσει κρατικά ομόλογα ή ομόλογα εγγυημένα από το κράτος, με την παροχή υπηρεσιών διαμεσολάβησης, τη διαφήμιση ή οποιαδήποτε άλλη υπηρεσία σχετικά με τα εν λόγω ομόλογα.

▼M22

Άρθρο 9β

1. Απαγορεύεται η χρηματοδότηση ή η παροχή χρηματοοικονομικής στήριξης για το εμπόριο με τη Βόρεια Κορέα, συμπεριλαμβανομένης της χορήγησης εξαγωγικών πιστώσεων, εγγυήσεων ή ασφάλισης σε πρόσωπα ή οντότητες που συμμετέχουν σε τέτοιου είδους συναλλαγές, εφόσον η εν λόγω χρηματοοικονομική στήριξη θα μπορούσε να συμβάλει στα εξής:

α) στα πυρηνικά προγράμματα ή τα προγράμματα βαλλιστικών πυραύλων της Βόρειας Κορέας ή σε άλλες δραστηριότητες που απαγορεύονται από τον παρόντα κανονισμό·

β) στην καταστρατήγηση των απαγορεύσεων που αναφέρονται στο στοιχείο α).

2. Οι απαγορεύσεις της παραγράφου 1 δεν εφαρμόζεται στις συμβάσεις και τις συμφωνίες για την παροχή χρηματοοικονομικής στήριξης που έχουν συναφθεί πριν από τις 29 Μαΐου 2016.

3. Η απαγόρευση της παραγράφου 1 δεν εφαρμόζεται για την παροχή χρηματοοικονομικής στήριξης για το εμπόριο που πραγματοποιείται για την παροχή τροφίμων ή για γεωργικούς, ιατρικούς ή για άλλους ανθρωπιστικούς σκοπούς.

▼C3

Άρθρο 9γ

1. Δεν ικανοποιούνται απαιτήσεις σχετικά με οποιαδήποτε σύμβαση ή συναλλαγή της οποίας η εκτέλεση έχει επηρεασθεί, άμεσα ή έμμεσα, εν όλω ή εν μέρει, από τα μέτρα που επιβάλλει ο παρών κανονισμός, περιλαμβανομένων των απαιτήσεων για αποζημίωση ή άλλων παρόμοιων απαιτήσεων, όπως απαίτηση συμψηφισμού ή απαίτηση βάσει εγγυήσεως, ιδίως απαίτηση για παράταση ισχύος ή πληρωμή ομολόγου, εγγύησης ή αποζημίωσης, και ειδικότερα χρηματοπιστωτικής εγγύησης ή αποζημίωσης, υπό οποιαδήποτε μορφή, εφόσον προβάλλονται από:

α) κατονομαζόμενα πρόσωπα, οντότητες ή φορείς που απαριθμούνται στα παραρτήματα IV ή V·

β) οποιοδήποτε άλλο πρόσωπο, οντότητα ή φορέα της Βόρειας Κορέας, συμπεριλαμβανομένων της κυβέρνησης της Βόρειας Κορέας και των δημόσιων υπηρεσιών, των επιχειρήσεων και των οργανισμών της· ή

γ) οποιοδήποτε πρόσωπο, οντότητα ή φορέα που ενεργεί μέσω ή εξ ονόματος ενός από τα πρόσωπα, τις οντότητες ή τους φορείς των στοιχείων α) και β).

2. Η εκτέλεση σύμβασης ή συναλλαγής θεωρείται ότι έχει επηρεασθεί από τα μέτρα που επιβάλλονται σύμφωνα με τον παρόντα κανονισμό, εφόσον η ύπαρξη ή το περιεχόμενο της απαίτησης απορρέει άμεσα ή έμμεσα από αυτά τα μέτρα.

3. Σε οποιαδήποτε διαδικασία για την εκτέλεση απαίτησης, το βάρος της απόδειξης ότι η ικανοποίηση της απαίτησης δεν απαγορεύεται από την παράγραφο 1 φέρει το πρόσωπο που επιδιώκει την ικανοποίηση της εν λόγω απαίτησης.

4. Το παρόν άρθρο δεν θίγει το δικαίωμα των προσώπων, οντοτήτων και φορέων που αναφέρονται στην παράγραφο 1 για δικαστικό έλεγχο του νομίμου της αθέτησης συμβατικών υποχρεώσεων σύμφωνα με τον παρόντα κανονισμό.

▼B

Άρθρο 10

1. Με την επιφύλαξη των ισχυόντων κανόνων σχετικά με την υποβολή εκθέσεων, την εχεμύθεια και το επαγγελματικό απόρρητο, τα φυσικά και νομικά πρόσωπα, οι οντότητες και οι φορείς:

α) παρέχουν αμέσως κάθε πληροφορία που μπορεί να διευκολύνει τη συμμόρφωση προς τον παρόντα κανονισμό, όπως π.χ. δεσμευμένους λογαριασμούς και δεσμευμένα ποσά σύμφωνα με το άρθρο 6, στις αρμόδιες αρχές των κρατών μελών που αναγράφονται στους διαδικτυακούς τόπους που παρατίθενται στο παράρτημα ΙΙ, όπου κατοικούν ή ευρίσκονται, και την διαβιβάζουν κατευθείαν ή μέσω των οικείων κρατών μελών στην Επιτροπή·

β) συνεργάζονται με τις αρμόδιες αρχές που αναγράφονται στους διαδικτυακούς τόπους που παρατίθενται στο παράρτημα ΙΙ για κάθε επαλήθευση αυτών των πληροφοριών.

2. Κάθε πρόσθετη πληροφορία την οποία λαμβάνει απευθείας η Επιτροπή τίθεται στη διάθεση του οικείου κράτους μέλους.

3. Κάθε πληροφορία που παρέχεται ή λαμβάνεται σύμφωνα με το παρόν άρθρο χρησιμοποιείται μόνο για τους σκοπούς για τους οποίους παρεσχέθη ή ελήφθη.

▼M22

Άρθρο 11

1. Η δέσμευση κεφαλαίων και οικονομικών πόρων ή η άρνηση διάθεσης κεφαλαίων ή οικονομικών πόρων, που γίνεται καλόπιστα και με την πεποίθηση ότι συνάδει με τον παρόντα κανονισμό, δεν θεμελιώνει καμία ευθύνη του φυσικού ή νομικού προσώπου, της οντότητας ή του φορέα που προέβη σε αυτήν τη δέσμευση ή των διευθυντών ή των υπαλλήλων του, εκτός εάν αποδειχθεί ότι τα κεφάλαια και οι οικονομικοί πόροι δεσμεύθηκαν ή παρακρατήθηκαν λόγω αμέλειας.

2. Οι ενέργειες φυσικών ή νομικών προσώπων, οντοτήτων και οργανισμών δεν θεμελιώνουν κανενός είδους ευθύνη αυτών, εάν δεν γνώριζαν και δεν είχαν εύλογη αιτία να υποπτευθούν ότι με τις ενέργειές τους παραβίαζαν τα μέτρα που προβλέπονται στον παρόντα κανονισμό.

Άρθρο 11a

1. Απαγορεύεται η παροχή πρόσβασης σε λιμένες στο έδαφος της Ένωσης σε οποιοδήποτε σκάφος το οποίο:

α) τελεί υπό την κυριότητα, τη λειτουργία ή έχει πλήρωμα από τη Βόρεια Κορέα·

β) εάν υπάρχουν βάσιμοι λόγοι να εικάζεται ότι τελεί υπό την κυριότητα ή τον έλεγχο, άμεσα ή έμμεσα, προσώπου ή οντότητας που παρατίθεται στο παράρτημα IV·

γ) εάν υπάρχουν βάσιμοι λόγοι να εικάζεται ότι περιέχει είδη των οποίων η προμήθεια, πώληση, μεταφορά ή εξαγωγή απαγορεύεται από τον παρόντα κανονισμό·

δ) έχει αρνηθεί να υποβληθεί σε επιθεώρηση μετά την έγκριση αυτής της επιθεώρησης από το κράτος της σημαίας του σκάφους ή το κράτος νηολόγησης, ή

ε) είναι σκάφος που δεν έχει αριθμό εθνικού νηολογίου και έχει αρνηθεί να υποβληθεί σε επιθεώρηση σύμφωνα με το άρθρο 5 παράγραφος 1.

2. Η παράγραφος 1 δεν εφαρμόζεται:

α) σε περίπτωση έκτακτης ανάγκης·

β) σε περίπτωση που ένα πλοίο εισέρχεται σε λιμένα προς επιθεώρηση, ή

γ) όταν το σκάφος επιστρέφει στον λιμένα προέλευσης.

3. Κατά παρέκκλιση από την απαγόρευση της παραγράφου 1, η σχετική αρμόδια αρχή του κράτους μέλους, όπως αναφέρεται στους διαδικτυακούς τόπους που παρατίθενται στο παράρτημα II, μπορεί να επιτρέπει σε πλοίο να εισέλθει σε λιμένα εφόσον:

α) η Επιτροπή Κυρώσεων έχει καθορίσει εκ των προτέρων ότι αυτό επιβάλλεται για ανθρωπιστικούς σκοπούς ή για οποιονδήποτε άλλο σκοπό συνεπή με τους στόχους της απόφασης 2270 (2016)·του Συμβουλίου Ασφαλείας των ΗΕ, ή

β) το κράτος μέλος έχει καθορίσει εκ των προτέρων ότι αυτό επιβάλλεται για ανθρωπιστικούς σκοπούς ή για οποιονδήποτε άλλο σκοπό συνεπή με τους στόχους του παρόντος κανονισμού.

4. Απαγορεύεται στα αεροσκάφη που χρησιμοποιούνται από αερομεταφορείς της Βόρειας Κορέας ή προέρχονται από τη Βόρεια Κορέα να απογειώνονται, να προσγειώνονται ή να υπερίπτανται του εδάφους της Ένωσης.

5. Η παράγραφος 4 δεν εφαρμόζεται:

α) όταν το αεροσκάφος προσγειώνεται για επιθεώρηση·

β) σε περίπτωση αναγκαστικής προσγείωσης.

6. Κατά παρέκκλιση από τηνπαράγραφο 4, η αρμόδια αρχή του κράτους μέλους, όπως αναφέρεται στους διαδικτυακούς τόπους που παρατίθενται στο παράρτημα II, μπορεί να επιτρέψει σε αεροσκάφος να απογειωθεί, να προσγειωθεί ή να υπερίπταται του εδάφους της Ένωσης εάν η εν λόγω αρμόδια αρχή έχει καθορίσει εκ των προτέρων ότι αυτό επιβάλλεται για ανθρωπιστικούς σκοπούς ή για οποιονδήποτε άλλο σκοπό συνεπή με τους στόχους του παρόντος κανονισμού.

▼M20

Άρθρο 11β

1. Απαγορεύεται:

α) η εκμίσθωση ή ναύλωση σκαφών ή αεροσκαφών ή η παροχή υπηρεσιών πληρώματος στη Βόρεια Κορέα, σε πρόσωπα ή οντότητες που παρατίθενται στο παράρτημα IV, σε οποιαδήποτε άλλη οντότητα της Βόρειας Κορέας, σε οποιοδήποτε άλλο πρόσωπο ή οντότητα έχει συνεργήσει στην παραβίαση των διατάξεων των αποφάσεων 1718 (2006), 1874 (2009), 2087 (2013), 2094 (2013) ή 2270 (2016) του Συμβουλίου Ασφαλείας των Ηνωμένων Εθνών, ή σε οποιοδήποτε πρόσωπο ή οντότητα ενεργεί εξ ονόματος ή υπό την καθοδήγηση οποιουδήποτε εκ των προαναφερόμενων προσώπων ή οντοτήτων, και οντοτήτων που τελούν υπό την κυριότητα ή τον έλεγχό τους·

β) η κυριότητα, εκμίσθωση, λειτουργία, ασφάλιση ή παροχή υπηρεσιών ταξινόμησης σκαφών ή συναφών υπηρεσιών, στα σκάφη που φέρουν τη σημαία της Βόρειας Κορέας·

γ) η νηολόγηση ή η διατήρηση στο μητρώο κάθε σκάφους που τελεί υπό την κυριότητα, τη λειτουργία ή είναι επανδρωμένο με πλήρωμα από τη Βόρεια Κορέα ή με υπηκόους της Βόρειας Κορέας, ή έχει διαγραφεί από το νηολόγιο από άλλο κράτος σύμφωνα με την παράγραφο 19 της απόφασης 2270 (2016) του Συμβουλίου Ασφαλείας των Ηνωμένων Εθνών.

2. Κατά παρέκκλιση από την απαγόρευση της παραγράφου 1 στοιχείο α), η εκμίσθωση, ναύλωση ή παροχή υπηρεσιών πληρώματος μπορεί να επιτραπεί από την αρμόδια αρχή κράτους μέλους, όπως αναφέρεται στους διαδικτυακούς τόπους που παρατίθενται στο παράρτημα II, εφόσον το κράτος μέλος έχει κοινοποιήσει εκ των προτέρων στην επιτροπή κυρώσεων τις δραστηριότητες αυτές ανά περίπτωση και έχει προσκομίσει στην επιτροπή κυρώσεων πληροφορίες που αποδεικνύουν ότι οι δραστηριότητες προορίζονται αποκλειστικά για σκοπούς διαβίωσης οι οποίες δεν θα χρησιμοποιηθούν από πρόσωπα ή οντότητες της Βόρειας Κορέας για τη δημιουργία εσόδων, και η κοινοποίηση συνοδεύεται από πληροφορίες σχετικά με τα μέτρα που έχουν ληφθεί προκειμένου οι δραστηριότητες αυτές να μην συμβάλλουν σε παραβιάσεις των αποφάσεων 1718 (2006), 1874 (2009), 2087 (2013), 2094 (2013) ή 2270 (2016) του Συμβουλίου Ασφαλείας των Ηνωμένων Εθνών.

3. Κατά παρέκκλιση από την απαγόρευση της παραγράφου 1 στοιχεία β) και γ), η κυριότητα, μίσθωση, λειτουργία ή παροχή υπηρεσιών ταξινόμησης πλοίων ή συναφών υπηρεσιών σε κάθε σκάφος που φέρει τη σημαία της Βόρειας Κορέας, ή η εγγραφή ή διατήρηση της εγγραφής στο μητρώο, για κάθε σκάφος που τελεί υπό την κυριότητα, τη λειτουργία ή είναι επανδρωμένο με πλήρωμα από τη Βόρεια Κορέα ή με υπηκόους της Βόρειας Κορέας, μπορούν να επιτρέπονται εφόσον η αρμόδια αρχή του κράτους μέλους, όπως αναφέρεται στους διαδικτυακούς τόπους που παρατίθενται στο παράρτημα II, έχει παράσχει στην επιτροπή κυρώσεων εκ των προτέρων, ανά περίπτωση, λεπτομερή πληροφοριακά στοιχεία για τις δραστηριότητες, συμπεριλαμβανομένων των ονομάτων των εν λόγω προσώπων και οντοτήτων που συμμετέχουν σε αυτές, που να αποδεικνύουν ότι οι εν λόγω δραστηριότητες προορίζονται αποκλειστικά για σκοπούς διαβίωσης που δεν θα χρησιμοποιηθούν από πρόσωπα ή οντότητες της Βόρειας Κορέας για τη δημιουργία εσόδων, καθώς και για πληροφορίες σχετικά με τα μέτρα που έχουν ληφθεί προκειμένου οι δραστηριότητες αυτές να μην συμβάλλουν σε παραβιάσεις των αποφάσεων 1718 (2006), 1874 (2009), 2087 (2013), 2094 (2013) ή 2270 (2016) του Συμβουλίου Ασφαλείας των Ηνωμένων Εθνών.

4. Το ενδιαφερόμενο κράτος μέλος ενημερώνει τα υπόλοιπα κράτη μέλη και την Επιτροπή για κάθε άδεια που χορηγείται κατ' εφαρμογή των παραγράφων 2 και 3.

▼M22 —————

▼B

Άρθρο 12

Η Επιτροπή και τα κράτη μέλη ενημερώνονται αμοιβαίως και αμέσως για τα μέτρα που λαμβάνονται στο πλαίσιο του παρόντος κανονισμού και ανταλλάσσουν οποιαδήποτε πληροφορία διαθέτουν σχετικά με τον παρόντα κανονισμό, ιδίως τις πληροφορίες που αφορούν παραβάσεις και προβλήματα εφαρμογής, καθώς και αποφάσεις των εθνικών δικαστηρίων.

▼M4

Άρθρο 13

1. Η Επιτροπή εξουσιοδοτείται:

α) να τροποποιεί το Παράρτημα Ια με βάση τις διαπιστώσεις της Επιτροπής Κυρώσεων ή του Συμβουλίου Ασφαλείας των Ηνωμένων Εθνών, και, εφόσον χρειάζεται, να προσθέτει τους αντίστοιχους κωδικούς της συνδυασμένης ονοματολογίας, όπως εκτίθενται στο παράρτημα I του κανονισμού (ΕΟΚ) αριθ. 2658/87,

β) να τροποποιεί το Παράρτημα ΙΙ βάσει των πληροφοριών που παρέχουν τα κράτη μέλη,

γ) να τροποποιεί το Παράρτημα III ώστε να καταστεί λεπτομερέστερο ή να τροποποιηθεί ο κατάλογος των αγαθών που αναγράφονται σε αυτό, ανάλογα με οποιοδήποτε ορισμό ή οποιεσδήποτε κατευθυντήριες γραμμές έχει εκδώσει η Επιτροπή Κυρώσεων, ή να προσθέτει τους αντίστοιχους κωδικούς της συνδυασμένης ονοματολογίας, όπως εκτίθενται στο Παράρτημα I του κανονισμού (ΕΟΚ) αριθ. 2658/87, αν αυτό είναι αναγκαίο ή ενδεδειγμένο,

δ) να τροποποιεί το Παράρτημα IV με βάση τις διαπιστώσεις της Επιτροπής Κυρώσεων ή του Συμβουλίου Ασφαλείας των Ηνωμένων Εθνών, και

ε) να τροποποιεί τα Παραρτήματα V ή VI σύμφωνα με τις λαμβανόμενες αποφάσεις όσον αφορά αντιστοίχως τα Παραρτήματα II, III, IV και V της κοινής θέσης 2006/795/ΚΕΠΠΑ, και

▼M20

στ) να τροποποιεί τα παραρτήματα Ιγ, Ιδ και Ιε με βάση τις αποφάσεις που λαμβάνει η επιτροπή κυρώσεων ή το Συμβούλιο Ασφαλείας των Ηνωμένων Εθνών ή τις αποφάσεις που λαμβάνονται σχετικά με τα παραρτήματα αυτά στην απόφαση 2013/183/ΚΕΠΠΑ του Συμβουλίου, και

▼M23

ζ) να τροποποιεί το παράρτημα Ιζ με βάση τις αποφάσεις που λαμβάνει το Συμβούλιο Ασφαλείας των ΗΕ ή η Επιτροπή Κυρώσεων και να προσθέτει τους αντίστοιχους κωδικούς της συνδυασμένης ονοματολογίας, όπως παρατίθενται στο παράρτημα I του κανονισμού (ΕΟΚ) αριθ. 2658/87.

▼M4

2. Η Επιτροπή επεξεργάζεται τα δεδομένα προσωπικού χαρακτήρα για την εκπλήρωση των καθηκόντων της δυνάμει του παρόντος κανονισμού και σύμφωνα με τις διατάξεις του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18 Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών ( 9 ).

▼M20

Άρθρο 13α

Απαγορεύεται η εν γνώσει και εκ προθέσεως συμμετοχή σε δραστηριότητες με αντικείμενο ή αποτέλεσμα την καταστρατήγηση των απαγορεύσεων που περιέχονται στον παρόντα κανονισμό.

▼B

Άρθρο 14

1. Τα κράτη μέλη θεσπίζουν τους κανόνες σχετικά με τις κυρώσεις που επιβάλλονται σε περίπτωση παράβασης του παρόντος κανονισμού και λαμβάνουν τα αναγκαία μέτρα για να εξασφαλίζουν την επιβολή τους. Οι προβλεπόμενες κυρώσεις πρέπει να είναι αποτελεσματικές, αναλογικές και αποτρεπτικές.

2. Τα κράτη μέλη κοινοποιούν τους κανόνες αυτούς στην Επιτροπή χωρίς καθυστέρηση μετά την έναρξη ισχύος του παρόντος κανονισμού, καθώς και τις τυχόν μετέπειτα τροποποιήσεις τους.

Άρθρο 15

1. Τα κράτη μέλη ορίζουν τις αρμόδιες αρχές που αναφέρονται στον παρόντα κανονισμό και τις ταυτοποιούν στο πλαίσιο των διαδικτυακών τόπων που παρατίθενται στο παράρτημα ΙΙ, ή μέσω αυτών.

2. Τα κράτη μέλη κοινοποιούν χωρίς καθυστέρηση στην Επιτροπή τις αρμόδιες αρχές τους μετά την έναρξη ισχύος του παρόντος κανονισμού, και της κοινοποιούν και κάθε μετέπειτα τροποποίησή τους.

▼M4

Άρθρο 16

Ο παρών κανονισμός εφαρμόζεται:

α) στο έδαφος της Ένωσης,

β) επί των αεροσκαφών ή των πλοίων που υπάγονται στη δικαιοδοσία κράτους μέλους,

γ) σε κάθε πρόσωπο εντός ή εκτός του εδάφους της Ένωσης, το οποίο είναι πολίτης κράτους μέλους,

δ) σε κάθε νομικό πρόσωπο, οντότητα ή φορέα που συγκροτείται ή συνιστάται σύμφωνα με το δίκαιο κράτους μέλους,

ε) σε κάθε νομικό πρόσωπο, οντότητα ή φορέα για οποιαδήποτε εργασία έχει πραγματοποιηθεί εν όλω ή εν μέρει εντός της Ένωσης.

▼B

Άρθρο 17

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

▼M4









ΠΑΡΑΡΤΗΜΑ I

ΑΓΑΘΑ ΚΑΙ ΤΕΧΝΟΛΟΓΙΕΣ ΠΟΥ ΑΝΑΦΕΡΟΝΤΑΙ ΣΤΑ ΑΡΘΡΑ 2 ΚΑΙ 3

Όλα τα αγαθά και η τεχνολογία που περιλαμβάνονται στο Παράρτημα I του κανονισμού (ΕΚ) αριθ. 428/2009.

▼M5









ΠΑΡΑΡΤΗΜΑ Ια

Αγαθά και τεχνολογίες που αναφέρονται στα άρθρα 2 και 3

Άλλα είδη, υλικά, εξοπλισμοί, αγαθά και τεχνολογίες που μπορεί να συμβάλουν στα προγράμματα της Βόρειας Κορέας που έχουν σχέση με τα πυρηνικά όπλα, άλλα όπλα μαζικής καταστροφής ή τους βαλλιστικούς πυραύλους.

1. Εκτός εάν άλλως ορίζεται, οι αριθμοί αναφοράς που χρησιμοποιούνται στη στήλη με τον τίτλο «Περιγραφή» παραπέμπουν στις περιγραφές ειδών και τεχνολογίας διπλής χρήσης που εκτίθενται στο παράρτημα Ι του κανονισμού (ΕΚ) αριθ. 428/2009 ( 10 ).

2. Ο αριθμός αναφοράς στη στήλη «Σχετικό είδος από το παράρτημα Ι του κανονισμού (ΕΚ) αριθ. 428/2009» σημαίνει ότι τα χαρακτηριστικά του είδους που περιγράφεται στη στήλη «Περιγραφή» δεν εμπίπτουν στις παραμέτρους που καθορίζονται στην περιγραφή του κωδικού διπλής χρήσης στον οποίο γίνεται αναφορά.

3. Οι ορισμοί των όρων εντός «μονών εισαγωγικών» όρων περιέχονται σε Τεχνική Παρατήρηση του οικείου σημείου.

4. Οι ορισμοί των όρων εντός «διπλών εισαγωγικών» ευρίσκονται στο παράρτημα Ι του κανονισμού (ΕΚ) αριθ. 428/2009.

ΓΕΝΙΚΈΣ ΣΗΜΕΙΏΣΕΙΣ

1. Ο στόχος των απαγορεύσεων που περιλαμβάνονται στο παρόν παράρτημα δεν θα πρέπει να παραβιάζεται με την εξαγωγή οποιωνδήποτε μη απαγορευόμενων προϊόντων (συμπεριλαμβανομένων και των εγκαταστάσεων) που περιέχουν ένα ή περισσότερα απαγορευόμενα κατασκευαστικά μέρη, όταν το απαγορευμένο κατασκευαστικό μέρος ή μέρη αποτελούν κύρια στοιχεία των προϊόντων και είναι πρακτικώς δυνατόν να αφαιρεθούν ή να χρησιμοποιηθούν για άλλους σκοπούς.

ΣΗΜ.: Για να κριθεί κατά πόσο ένα απαγορευόμενο κατασκευαστικό μέρος ή μέρη πρέπει να θεωρούνται κύριο στοιχείο, είναι αναγκαίο να σταθμισθούν οι παράγοντες της ποσότητας, της αξίας και της τεχνογνωσίας που υπεισέρχονται, καθώς και άλλες ειδικές συνθήκες που δύνανται να καταστήσουν το απαγορευόμενο κατασκευαστικό μέρος ή μέρη κύριο στοιχείο των προϊόντων που παράγονται.

2. Τα προϊόντα που απαριθμούνται στο παρόν παράρτημα περιλαμβάνουν τόσο νέα όσο και μεταχειρισμένα προϊόντα.

ΓΕΝΙΚΉ ΣΗΜΕΊΩΣΗ ΠΕΡΊ ΤΕΧΝΟΛΟΓΊΑΣ (GTN)

(Σε συνάρτηση με το τμήμα Γ.)

1. Η πώληση, η προμήθεια, η μεταφορά ή η εξαγωγή «τεχνολογίας» η οποία «απαιτείται» για την «ανάπτυξη», την «παραγωγή» ή τη «χρήση» αγαθών, των οποίων η πώληση, η προμήθεια, η μεταφορά ή η εξαγωγή απαγορεύεται στο μέρος Α (Αγαθά) παρακάτω, απαγορεύεται σύμφωνα με τις διατάξεις του τμήματος Β.

2. Η «τεχνολογία» που «απαιτείται» για την «ανάπτυξη», την «παραγωγή» ή τη «χρήση» απαγορευόμενων αγαθών, παραμένει υπό απαγόρευση ακόμα και όταν εφαρμόζεται σε μη απαγορευόμενα αγαθά.

3. Απαγορεύσεις δεν εφαρμόζονται στην «τεχνολογία» την ελάχιστη που απαιτείται για την εγκατάσταση, τη λειτουργία, τη συντήρηση (έλεγχο) και την επισκευή των προϊόντων που δεν απαγορεύονται.

4. Απαγορεύσεις στη μεταφορά «τεχνολογίας» δεν εφαρμόζονται στις πληροφορίες «ελευθέρας χρήσεως», ούτε στη «βασική επιστημονική έρευνα» ή στις ελάχιστες απαραίτητες πληροφορίες για τις αιτήσεις διπλωμάτων ευρεσιτεχνίας.

A. ΑΓΑΘΑ

ΠΥΡΗΝΙΚΑ ΥΛΙΚΑ, ΕΓΚΑΤΑΣΤΑΣΕΙΣ ΚΑΙ ΕΞΟΠΛΙΣΜΟΣ







I.A0. Αγαθά Αριθ. Περιγραφή Σχετικό είδος από το παράρτημα Ι του κανονισμού (ΕΚ) αριθ. 428/2009 I.A0.001 Κοίλες λυχνίες καθόδου ως εξής: α) Κοίλες λυχνίες καθόδου ιωδίου με συσκευές από αγνό πυρίτιο ή χαλαζία. β) Κοίλες λυχνίες καθόδου ουρανίου. I.A0.002 Μονωτές Φαραντέι (Faraday) στην κλίμακα μήκους κύματος 500 nm – 650 nm. I.A0.003 Οπτικά φράγματα στην κλίμακα μήκους κύματος 500 nm – 650 nm. I.A0.004 Οπτικές ίνες στην κλίμακα μήκους κύματος 500 – 650 nm με αντιανακλαστικά στρώματα στην κλίμακα μήκους κύματος 500 – 650 nm και με διάμετρο πυρήνα μεγαλύτερο από 0,4 mm αλλά που δεν υπερβαίνει τα 2 mm. I.A0.005 Κατασκευαστικά μέρη και εξοπλισμός δοκιμών για σκάφη πυρηνικού αντιδραστήρα, εκτός των αναφερομένων στο 0Α001, ως εξής: α) Παρεμβύσματα, β) Εσωτερικά συστατικά μέρη, γ) Εξοπλισμός σφράγισης, δοκιμών και μέτρησης. 0A001 I.A0.006 Συστήματα πυρηνικής ανίχνευσης, εκτός αυτών που αναφέρονται στο σημείο 0A001.ι ή στο σημείο 1A004.γ, για ανίχνευση, εντοπισμό ή ποσοτικοποίηση ραδιενεργών υλικών και ραδιενέργειας πυρηνικής προέλευσης και ειδικά κατασκευασμένα μέρη τους. ΣΗΜ.: Για μέσα ατομικής προστασίας βλ. σημείο I.A1.004 κατωτέρω. 0A001.ι. 1A004.γ. I.A0.007 Βαλβίδες φυσητήρων κατασκευασμένες από κράματα αλουμινίου ή ανοξείδωτο χάλυβα τύπου 304, 304L ή 316L, εκτός αυτών που αναφέρονται στο σημείο 0B001.γ.6., στο σημείο 2A226 ή στο σημείο 2B350. 0B001.γ.6. 2A226 2B350 I.A0.008 Κάτοπτρα για λέιζερ, άλλα από εκείνα που προσδιορίζονται στο σημείο 6A005.ε, αποτελούμενα από υποστρώματα με συντελεστή θερμικής διαστολής 10-6 K-1 ή λιγότερο στους 20 °C (π.χ. τήγμα πυριτίας ή σάπφειρο). Σημείωση: Ο κωδικός αυτός δεν καλύπτει τα οπτικά συστήματα που έχουν σχεδιαστεί ειδικά για αστρονομικές εφαρμογές, εκτός αν τα κάτοπτρα περιέχουν τήγμα πυριτίας. 0B001.ζ.5. 6A005.ε. I.A0.009 Φακοί για λέιζερ, άλλοι από εκείνους που προσδιορίζονται στο σημείο 6A005.ε.2, αποτελούμενοι από υποστρώματα με συντελεστή θερμικής διαστολής 10-6 K-1 ή λιγότερο στους 20 °C (π.χ. τήγμα πυριτίας). 0B001.ζ. 6A005.ε.2. I.A0.010 Αγωγοί, σωληνώσεις, φλάντζες, εξαρτήματα από νικέλιο ή με επένδυση από νικέλιο ή κράμα νικελίου με κατά βάρος περιεκτικότητα σε νικέλιο άνω του 40 %, εκτός εκείνων που προσδιορίζονται στο σημείο 2B350.η.1. 2B350 I.A0.011 Αντλίες κενού, εκτός αυτών που αναφέρονται στο σημείο 0B002.στ.2 ή στο σημείο 2B231, ως εξής: α) Στροβιλομοριακές αντλίες με παροχή ίση ή μεγαλύτερη των 400 l/s· β) Αντλίες κενού αρχικής εκκένωσης με παροχή ογκομετρικής απορρόφησης μεγαλύτερη των 200 m3/h· γ) Σπειροειδής ξηρός συμπιεστής με πτυσσόμενο στεγανωτικό παρέμβυσμα και σπειροειδείς ξηρές αντλίες κενού. 0B002.στ.2. 2B231 I.A0.012 Θωρακισμένα περικλείσματα για το χειρισμό, την αποθήκευση και τη μεταχείριση ραδιενεργών ουσιών (θερμές κυψέλες). 0B006 I.A0.013 «Φυσικό ουράνιο» ή «εξαντλημένο ουράνιο» ή θόριο υπό μορφή μετάλλου, κράματος, χημικής ένωσης ή συμπυκνώματος καθώς και κάθε άλλο υλικό το οποίο περιέχει ένα ή περισσότερα από τα προηγούμενα υλικά, εκτός εκείνων που καθορίζονται στο σημείο 0C001. 0C001 I.A0.014 Θάλαμοι εκτόνωσης με ικανότητα απορρόφησης έκρηξης άνω των 2,5 kg ισοδυνάμου TNT.

ΕΙΔΙΚΑ ΥΛΙΚΑ ΚΑΙ ΣΥΝΑΦΗΣ ΕΞΟΠΛΙΣΜΟΣ







I.A1. Αγαθά Αριθ. Περιγραφή Σχετικό είδος από το παράρτημα Ι του κανονισμού (ΕΚ) αριθ. 428/2009 I.A1.001 Διαλύτης δις(2-αιθυλεξυλ) φωσφορικού οξέος (HDEHP ή D2HPA) (αφηρημένος χημικός αριθμός (CAS): [CAS 298 07-7] σε οποιαδήποτε ποσότητα, καθαρότητας άνω του 90 %. I.A1.002 Αέριο φθορίου CAS: [7782-41-4], καθαρότητας τουλάχιστον 95 %. I.A1.003 Δακτυλιοειδείς στεγανωτικοί σύνδεσμοι (φλάντζες) και παρεμβύσματα, με εσωτερική διάμετρο 400 mm ή μικρότερη, κατασκευασμένοι από ένα από τα ακόλουθα υλικά: α) συμπολυμερή φθοριούχου βινυλιδενίου διαθέτοντα 75 % και άνω βήτα κρυσταλλική δομή, χωρίς επιμήκυνση, β) φθοριωμένα πολυιμίδια περιέχοντα κατά βάρος τουλάχιστον 10 % συνδεδεμένου φθορίου, γ) φθοριωμένα ελαστομερή του φωσφαζενίου περιέχοντα κατά βάρος τουλάχιστον 30 % συνδεδεμένου φθορίου, δ) πολυχλωροτριφθορο-αιθυλένιο (PCTFE, π.χ. Kel-F ®), ε) φθορο-ελαστομερή (π.χ. Viton ®, Tecnoflon ®), στ) πολυτετραφθοριοαιθυλαίνιο (PTFE). 1A001 I.A1.004 Μέσα ατομικής προστασίας για την ανίχνευση ακτινοβολίας πυρηνικής προέλευσης, εκτός αυτών που αναφέρονται στο σημείο 1A004.γ, συμπεριλαμβανομένων των οργάνων ατομικής δοσιμέτρησης. 1A004.γ. I.A1.005 Ηλεκτρολυτικά κύτταρα για την παραγωγή φθορίου, εκτός αυτών που αναφέρονται στο σημείο 1B225, με παραγωγική δυνατότητα ανώτερη των 100g φθορίου την ώρα. 1B225 I.A1.006 Καταλύτες, εκτός από εκείνους που προσδιορίζονται στο σημείο 1A225 ή στο σημείο 1B231, που περιέχουν λευκόχρυσο, παλλάδιο ή ρόδιο και μπορούν να χρησιμοποιηθούν για να προκαλέσουν αντιδράσεις ανταλλαγής ισοτόπων υδρογόνου μεταξύ υδρογόνου και ύδατος, για την ανάκτηση τριτίου από βαρύ ύδωρ ή για την παραγωγή βαρέος ύδατος. 1A225 1B231 I.A1.007 Αλουμίνιο και τα κράματά του, εκτός εκείνων που αναφέρονται στο σημείο 1C002.β.4 ή στο σημείο 1C202.α., σε ακατέργαστη ή μη κατεργασμένη μορφή εμφανίζοντα οποιοδήποτε από τα παρακάτω χαρακτηριστικά: α) «Εμφανίζοντα» τελική αντίσταση εφελκυσμού 460 ΜΡα και άνω σε 293 Κ (20 °C), ή β) που διαθέτουν μέγιστη αντοχή εφελκυσμού 415 Mpa ή περισσότερο σε 298 K (25 °C). Τεχνική σημείωση: Η φράση κράματα «εμφανίζοντα» αναφέρεται σε κράματα πριν ή μετά από τη θερμική επεξεργασία τους. 1C002.β.4. 1C202.α. I.A1.008 Μαγνητικά μέταλλα, παντός τύπου και μορφής, εκτός αυτών που προσδιορίζονται στο σημείο 1C003.α., «με αρχική σχετική διαπερατότητα»120 000 και άνω και πάχος μεταξύ 0,05 mm και 0,1 mm. Τεχνική σημείωση: Η μέτρηση της «αρχικής σχετικής διαπερατότητας» πρέπει να πραγματοποιείται σε πλήρως ανεπηγμένα υλικά. 1C003.α. I.A1.009 «Ινώδη ή νηματώδη υλικά» ή προεμποτίσματα, εκτός αυτών που αναφέρονται στα σημεία 1C010.α., 1C010.β., 1C210.α. ή 1C210.β., ως εξής: α) «Ινώδη ή νηματώδη υλικά» από αρμίδια με ένα από τα ακόλουθα χαρακτηριστικά: 1. «Ειδικό συντελεστή» ανώτερο του 10 Χ 106 m· ή 2. «Ειδική αντίσταση εφελκυσμού» ανώτερη του 17 × 104 m· β) Υαλώδη «ινώδη ή νηματώδη υλικά» με ένα από τα ακόλουθα χαρακτηριστικά: 1. «Ειδικό συντελεστή» ανώτερο του 3,18 × 106 m· ή 2. «Ειδική αντίσταση εφελκυσμού» ανώτερη του 76,2 × 103 m· γ) Θερμοσκληρική ρητίνη εμποτισμένη με συνεχή «στημόνια», «πιλήματα», «τέλματα» ή «ταινίες» πλάτους 15 mm το πολύ (προεμποτίσματα), από ανθρακούχα ή υαλώδη «ινώδη ή νηματώδη υλικά», άλλα από εκείνα που προσδιορίζονται στο σημείο I.A1.010.α. κατωτέρω· δ) Ανθρακούχα «ινώδη ή νηματώδη υλικά»· ε) Συνεχή «στημόνια», «πιλήματα», «τέλματα» ή «ταινίες» εμποτισμένα με θερμοσκληρυνόμενη ρητίνη, από ανθρακούχα «ινώδη ή νηματώδη υλικά»· στ) Συνεχή «στημόνια», «πιλήματα», «τέλματα» ή «ταινίες» από πολυακρυλονιτρίλια (PAN)· ζ) «Ινώδη ή νηματώδη υλικά» από π-αραμίδιο (Kevlar® και άλλα τύπου Kevlar®). 1C010.α 1C010.β. 1C210.α. 1C210.β. I.A1.010 Ίνες προ-εμποτισμένες σε φυσικές ή μη ρητίνες (προ-εμποτίσματα), μεταλλικές ίνες ή ίνες επιχρισμένες με άνθρακα (προ-μορφώματα), ή «προμορφώματα ανθρακούχων ινών», ως εξής: α) κατασκευασμένες από «ινώδη ή νηματώδη υλικά» όπως προσδιορίζονται στο σημείο I.A1.009 παραπάνω, β) «ινώδη ή νηματώδη υλικά» (προεμποτίσματα) με μήτρα εποξεικής ρητίνης εμποτισμένης με άνθρακα που προσδιορίζονται στα σημεία 1C010.α., 1C010.β. ή 1C010.γ., για την επισκευή τμημάτων αεροσκαφών ή ελασμάτων, στα οποία το μέγεθος των επιμέρους φύλλων του προεμποτίσματος δεν υπερβαίνει τα 50 cm × 90 cm, γ) προεμποτίσματα που προσδιορίζονται στα σημεία 1C010.α., 1C010.β. ή 1C010.γ., εμποτισμένα με φαινολικές ή εποξεικές ρητίνες και σημείο υαλώδους μετάπτωση (Τg) κάτω των 433 Κ (160 °C) και θερμοκρασία ωρίμανσης κάτω του σημείου υαλώδους μετάπτωσης. 1C010 1C210 I.A1.011 Σύνθετα κεραμικού ενισχυμένου με πυριτιούχα καρβίδια χρησιμοποιούμενα σε ρύγχη οχημάτων επαναφοράς, ακροφύσια χρησιμοποιούμενα σε «βλήματα», εκτός εκείνων που αναφέρονται στο σημείο 1C107. 1C107 I.A1.012 Δεν χρησιμοποιείται. I.A1.013 Ταντάλιο, καρβίδιο, καρβίδιο του βολφραμίου και κράματα, εκτός εκείνων που προσδιορίζονται στο σημείο 1C226, με τα ακόλουθα χαρακτηριστικά: α) Σε μορφές με κοίλη κυλινδρική ή σφαιρική συμμετρία (περιλαμβανομένων και κυλινδρικών τμημάτων) εσωτερικής διαμέτρου μεταξύ των 50 mm και 300 mm· και β) Μάζα άνω των 5 kg. 1C226 I.A1.014 «Στοιχειακές σκόνες» κοβαλτίου, νεοδυμίου ή σαμαρίου ή κράματα ή μίγματα των στοιχείων αυτών με κατά βάρος περιεκτικότητα τουλάχιστον 20 % σε κοβάλτιο, νεοδύμιο ή σαμάριο, με μέγεθος σωματιδίων κάτω των 200 μm. Τεχνική σημείωση: «Στοιχειακή σκόνη» σημαίνει σκόνη ενός στοιχείου υψηλής καθαρότητας. I.A1.015 Καθαρό φωσφορικό τριβουτύλιο (TBP) [αριθ. CAS 126-73-8] ή οποιοδήποτε μίγμα με κατά βάρος περιεκτικότητα σε ΤΒΡ άνω του 5 %. I.A1.016 Χάλυβας μαρτενγήρανσης, εκτός αυτού που αναφέρεται στο σημείο 1C116 ή στο σημείο 1C216 Τεχνική σημείωση: 1. Η φράση χάλυβας μαρτενγήρανσης «εμφανίζων» αναφέρεται σε χάλυβα μαρτενγήρανσης πριν ή μετά από τη θερμική επεξεργασία. 2. Οι χάλυβες μαρτενσικής γήρανσης είναι χαλυβοκράματα γενικά χαρακτηριζόμενα από υψηλή περιεκτικότητα σε νικέλιο, πολύ χαμηλή περιεκτικότητα σε άνθρακα και χρήση υποκατάστατων στοιχείων ή ιζημάτων για την ενίσχυση του κράματος και την σκλήρυνσή του με γήρανση. 1C116 1C216 I.A1.017 Μέταλλα, σκόνες μετάλλων και υλικά ως εξής: α) Βολφράμιο και κράματα βολφραμίου, εκτός εκείνων που προσδιορίζονται στο σημείο 1C117, υπό μορφή ομοιόμορφων σφαιρικών ή κονιορτοποιημένων σωματιδίων με διάμετρο ίση μέ 500μm (μικρομέτρων) ή μικρότερη, με κατά βάρος περιεκτικότητα σε βολφράμιο 97 % ή μεγαλύτερη, β) Μολυβδαίνιο και κράματα μολυβδαινίου, εκτός εκείνων που προσδιορίζονται στο σημείο 1C117, υπό μορφή ομοιόμορφων σφαιρικών ή κονιορτοποιημένων σωματιδίων με διάμετρο ίση με 500 μm ή μικρότερη, με κατά βάρος περιεκτικότητα σε βολφράμιο 97 % ή μεγαλύτερη, γ) Υλικά βολφραμίου υπό μορφή στερεού σώματος, εκτός εκείνων που προσδιορίζονται στα σημεία 1C226, αποτελούμενα από τα ακόλουθα υλικά: 1. Βολφράμιο και κράματα βολφραμίου, με κατά βάρος περιεκτικότητα σε βολφράμιο 97 % ή περισσότερο, 2. Βολφράμιο στο οποίο έχει διεισδύσει χαλκός, με κατά βάρος περιεκτικότητα σε βολφράμιο 80 % ή περισσότερο, ή 3. Βολφράμιο στο οποίο έχει διεισδύσει χαλκός με κατά βάρος περιεκτικότητα σε βολφράμιο 80 % ή περισσότερο. 1C117 1C226 I.A1.018 Μαλακά μαγνητικά κράματα, εκτός εκείνων που προσδιορίζονταιστο σημείο 1C003, με την ακόλουθη χημική σύνθεση: α. με περιεκτικότητα σε σίδηρο μεταξύ 30 % και 60 %, και β. με περιεκτικότητα σε κοβάλτιο μεταξύ 40 % και 60 %. 1C003 I.A1.019 Δεν χρησιμοποιείται. I.A1.020 Γραφίτης, εκτός εκείνου που προσδιορίζεται στο σημείο 0C004 ή στο σημείο 1C107.α., που προορίζεται, βάσει σχεδιασμού ή προδιαγραφών, για χρήση σε μηχανήματα μορφοποίησης με ηλεκτρική εκκένωση (EDM). 0C004 1C107.α. ▼M9 Ι.Α1.021 Κράματα χάλυβα σε φύλλα ή πλάκες, που παρουσιάζουν οιοδήποτε από τα ακόλουθα χαρακτηριστικά: α) Κράματα χάλυβα «εμφανίζοντα» μέγιστη αντοχή σε εφελκυσμό 1 200 MPa και άνω, σε 293 K (20 °C), ή β) Διπλοί ανοξείδωτοι χάλυβες σταθεροποιημένοι με άζωτο. Σημείωση: Η φράση κράματα «εμφανίζοντα» αναφέρεται σε κράματα πριν ή μετά από τη θερμική επεξεργασία τους. Τεχνική σημείωση: Οι «διπλοί ανοξείδωτοι χάλυβες σταθεροποιημένοι με άζωτο» έχουν διφασική μικροδομή που συνίστανται σε κόκκους φερριτικού ή ωστενιτικού χάλυβα με την προσθήκη αζώτου για τη σταθεροποίηση της μικροδομής. 1C116 1C216 Ι.Α1.022 Σύνθετο υλικό άνθρακα-άνθρακα 1A002.β.1 Ι.Α1.023 Κράματα νικελίου σε ακατέργαστη ή μη κατεργασμένη μορφή που περιέχουν 60 % κατά βάρος ή περισσότερο νικέλιο 1C002.γ.1.α Ι.Α1.024 Κράματα τιτανίου σε φύλλα ή πλάκες «εμφανίζοντα» μέγιστη αντοχή σε εφελκυσμό 900 MPa και άνω σε 293 K (20 °C) Σημείωση: Η φράση κράματα «εμφανίζοντα» περιλαμβάνει κράματα πριν ή μετά από τη θερμική επεξεργασία τους. 1C002.β.3 ▼M12 I.A1.025 Κράματα τανταλίου, άλλα από εκείνα που προσδιορίζονται στα 1C002 και 1C202. 1C002 1C202 I.A1.026 Ζιρκόνιο και κράματα ζιρκονίου, εκτός εκείνων που προσδιορίζονται στα 1C011, 1C111 και 1C234. 1C011 1C111 1C234 I.A1.027 Εκρηκτικές ύλες άλλες από εκείνες που προσδιορίζονται στο σημείο 1C239 στον κατάλογο στρατιωτικού εξοπλισμού ή υλικών ή μειγμάτων που περιέχουν τέτοιες εκρηκτικές ύλες κατά βάρος σε ποσοστό μεγαλύτερο από 2 %, με κρυσταλλική πυκνότητα μεγαλύτερη από 1,5 g/cm3 και με ταχύτητα έκρηξης υψηλότερη από 5 000 m/s. 1C239 ▼M5

ΕΠΕΞΕΡΓΑΣΙΑ ΥΛΙΚΩΝ







I.A2. Αγαθά Αριθ. Περιγραφή Σχετικό είδος από το παράρτημα Ι του κανονισμού (ΕΚ) αριθ. 428/2009 I.A2.001 Συστήματα δονητικών δοκιμών, εξοπλισμός και σχετικά κατασκευαστικά μέρη, εκτός εκείνων που αναφέρονται στο σημείο 2Β116: α) Συστήματα δονητικών δοκιμών με τεχνικές ανάδρασης ή κλειστού βρόχου, που περιέχουν μονάδα ψηφιακού ελέγχου ικανά να δονούν συστήματα με επιτάχυνση τουλάχιστον 0,1 g rms σε συχνότητα μεταξύ 0,1 Hz και 2 kHz και να ασκούν δυνάμεις τουλάχιστον 50 kN, μετρούμενες «επί ελευθέρου πάγκου», β) Μονάδες ψηφιακού ελέγχου, σε συνδυασμό με ειδικά σχεδιασμένο λογισμικό δονητικών δοκιμών, με εύρος ζώνης πραγματικού χρόνου άνω των 5 kHz, σχεδιασμένοι για χρήση με τα συστήματα δονητικών δοκιμών που καθορίζονται στο σημείο α., Τεχνική σημείωση: Ως «εύρος ζώνης πραγματικού χρόνου» νοείται ο ανώτατος ρυθμός με τον οποίο η μονάδα ελέγχου μπορεί να εκτελέσει πλήρεις κύκλους δειγματοληψίας, επεξεργασίας δεδομένων και διαβίβασης σημάτων ελέγχου. γ) Δονητές (μονάδες ταλάντωσης), με ή χωρίς συνδεδεμένο ενισχυτή, ικανοί να εξασκούν δυνάμεις τουλάχιστον 50 kN, μετρούμενες επί «ελευθέρου πάγκου», και χρησιμοποιούμενοι σε συστήματα δονητικών δοκιμών που προσδιορίζονται στο στοιχείο α.· δ) Βοηθητικές κατασκευές διατάξεων δοκιμής και ηλεκτρονικές μονάδες, σχεδιασμένες να συνδυάζουν πολλαπλούς δονητές, σε σύστημα ικανό να εξασκεί πραγματική συνδυασμένη δύναμη τουλάχιστον 50 kN, μετρούμενη επί «ελευθέρου πάγκου», που χρησιμοποιούνται σε συστήματα δονητικών δοκιμών που καθορίζονται στο στοιχείο α. Τεχνική σημείωση: Ως «ελεύθερος πάγκος» νοείται επίπεδος πάγκος ή επιφάνεια, που δεν φέρει κατασκευές ή εξαρτήματα. 2B116 ▼M12 I.A2.002 Εργαλειομηχανές, εκτός από εκείνες που προσδιορίζονται στα σημεία 2Β001 ή 2B201 και οποιοσδήποτε σχετικός συνδυασμός, για την αφαίρεση (ή κοπή) μεταλλικών, κεραμικών ή «συνθέτων» υλικών, οι οποίες, σύμφωνα με τις τεχνικές προδιαγραφές του κατασκευαστή, μπορούν να εφοδιαστούν με ηλεκτρονικές διατάξεις για «ψηφιακό έλεγχο», που έχουν ακρίβεια τοποθέτησης ίση ή μικρότερη (καλύτερη) από 30 μm σύμφωνα με το πρότυπο ISO 230/2 (1988) (1) ή με εθνικά ισοδύναμα κατά μήκος οποιουδήποτε γραμμικού άξονα. 2B001 2B201 ▼M5 I.A2.002α Δομικά μέρη και διατάξεις για ψηφιακό έλεγχο, ειδικά κατασκευασμένα για τις εργαλειομηχανές που προσδιορίζονται στα σημεία 2B001, 2B201 ή I.A2.002 ανωτέρω. I.A2.003 Ζυγοσταθμιστικές μηχανές και συναφής εξοπλισμός, ως εξής: α) ζυγοσταθμιστικές μηχανές σχεδιασμένες ή τροποποιημένες για οδοντιατρικό ή άλλον ιατρικό εξοπλισμό, που έχουν όλα τα ακόλουθα χαρακτηριστικά: 1. ανίκανες να ζυγοσταθμίζουν στροφείς/συγκροτήματα με μάζα άνω των 3 kg, 2. ικανές να ζυγοσταθμίζουν στροφείς/συγκροτήματα σε ταχύτητες άνω των 12 500 rpm· 3. ικανές να διορθώνουν ανισοσταθμίσεις σε δύο ή περισσότερα επίπεδα, και 4. ικανές να ζυγοσταθμίζουν μέχρι εναπομένουσα ειδική ανισοστάθμιση 0,2 g x mm ανά kg μάζας στροφέα. β) «ενδεικτικές κεφαλές» σχεδιασμένες ή τροποποιημένες προς χρήση με τις μηχανές που προσδιορίζονται στο σημείο α. ανωτέρω. Τεχνική σημείωση: Οι «ενδεικτικές κεφαλές» αποκαλούνται ενίοτε και ζυγοσταθμιστικά όργανα. 2B119 I.A2.004 Τηλεχειριστές που μπορούν να χρησιμοποιηθούν για χειρισμούς εξ αποστάσεως σε εργασίες ραδιοχημικού διαχωρισμού ή θερμούς θαλάμους, εκτός εκείνων που αναφέρονται στο σημείο 2Β225, με ένα από τα ακόλουθα δύο χαρακτηριστικά: α) Ικανότητα να διαπερνούν τοιχώματα θερμών (θωρακισμένων) θαλάμων πάχους 0,3 m ή μεγαλύτερου (εργασία δια μέσου του τοιχώματος), ή β) Ικανότητα να υπερπηδούν τοιχώματα θερμών (θωρακισμένων) θαλάμων πάχους 0,3 m ή μεγαλύτερου (εργασία πάνω από το τοίχωμα). Τεχνική σημείωση: Οι τηλεχειριστές επιτυγχάνουν μεταφορά των κινήσεων του ανθρώπου-χειριστή με ένα ενεργητικό βραχίονα και μία τελική διάταξη συγκράτησης. Πρέπει να είναι του τύπου κύριος/υπηρέτης (master/slaνe) ή να ελέγχονται μέσω χειριστηρίου ή πληκτρολογίου. 2B225 I.A2.005 Κάμινοι θερμικής κατεργασίας ελεγχόμενης ατμόσφαιρας ή κάμινοι οξείδωσης με ικανότητα λειτουργίας σε θερμοκρασίες άνω των 400 °C. Σημ.: Ο κωδικός αυτός δεν καλύπτει τις καμίνους σήραγγας με μεταφορά κυλίνδρων ή αμαξιδίων, τις καμίνους σήραγγας με ιμάντα μεταφοράς, τις ωστικές ή παλινδρομικές καμίνους που είναι ειδικά σχεδιασμένες για την παραγωγή υάλου, επιτραπέζιων κεραμικών σκευών ή δομικών κεραμικών υλικών. 2B226 2B227 I.A2.006 Δεν χρησιμοποιείται. I.A2.007 «Μορφοτροπείς πιέσεως», εκτός εκείνων που αναφέρονται στο σημείο 2Β230, με ικανότητα μέτρησης απόλυτων πιέσεων σε οποιοδήποτε σημείο από 0 ως 200 kPa, και με τα εξής δύο χαρακτηριστικά: α) ευαίσθητα στοιχεία κατασκευασμένα ή προστατευόμενα με επίστρωση ή κάλυψη από «υλικά που αντέχουν στο εξαχλωριούχο ουράνιο (UF6)»· και β) οποιοδήποτε από τα ακόλουθα χαρακτηριστικά: 1. Πλήρη κλίμακα κάτω των 200 kPa και «ακρίβεια» μεγαλύτερη από ± 1 % της πλήρους κλίμακας, ή 2. Πλήρη κλίμακα 200 kPa ή μεγαλύτερη και «ακρίβεια» μεγαλύτερη από 2 kPa. Τεχνική σημείωση: Για τους σκοπούς του σημείου 2Β230, η «ακρίβεια» περιλαμβάνει τη μη γραμμικότητα, την υστέρηση και την επαναληψιμότητα σε θερμοκρασία περιβάλλοντος χώρου. 2B230 I.A2.008 Κλειστός εξοπλισμός υγρού-υγρού (εκχυλιστές αναμεικτικού τύπου, παλμικές στήλες, φυγοκεντρικοί εκχυλιστές), και διανομείς υγρών, διανομείς ατμών ή συλλεκτήρες υγρών προς χρήση σε αυτές τις στήλες απόσταξης ή απορρόφησης, όπου όλες οι επιφάνειες που έρχονται σε άμεση επαφή με την (τις) υπό επεξεργασία ουσία(-ες) είναι κατασκευασμένες από οποιοδήποτε από τα ακόλουθα υλικά: α) Κράματα περιεκτικότητας άνω του 25 % σε νικέλιο και 20 % σε χρώμιο κατά βάρος, β) Φθοριούχα πολυμερή, γ) Ύαλο (περιλαμβανομένων υαλοποιημένων ή σμαλτωμένων επιχρίσεων ή υαλίνων επενδύσεων)· δ) Γραφίτη ή «ανθρακογραφίτη», ε) Νικέλια ή κράματα περιεκτικότητας άνω του 40 % κατά βάρος σε νικέλιο, στ) ταντάλιο ή κράματα τανταλίου, ζ) Τιτάνιο ή κράματα τιτανίου, η) ζιρκόνιο ή κράματα ζιρκονίου, ή θ) Ανοξείδωτο χάλυβα. Τεχνική σημείωση: «Ανθρακογραφίτης» είναι μια σύνθεση που αποτελείται από άμορφο άνθρακα και γραφίτη, και στην οποία η κατά βάρος περιεκτικότητα σε γραφίτη ανέρχεται σε 8 % και άνω. 2B350.ε. I.A2.009 Βιομηχανικός εξοπλισμός και δομικά μέρη, διαφορετικά από τα προδιαγραφόμενα στο σημείο 2Β350.δ., ως εξής: Εναλλάκτες θερμότητας ή συμπυκνωτές, με επιφάνεια μετάδοσης θερμότητας άνω των 0,05 m2 και κάτω των 30 m2· και σωλήνες, πετάσματα, πηνία ή τρόχιλοι (πυρήνες) προς χρήση σε αυτούς τους εναλλάκτες θερμότητας ή συμπυκνωτές, όπου όλες οι επιφάνειες που έρχονται σε άμεση επαφή με το ή τα υγρά είναι κατασκευασμένες από οποιοδήποτε από τα ακόλουθα υλικά: α) κράματα με κατά βάρος περιεκτικότητα άνω του 25 % σε νικέλιο και 20 % σε χρώμιο, β) φθοριούχα πολυμερή, γ) ύαλο (περιλαμβανομένων υαλοποιημένων ή σμαλτωμένων επιχρίσεων ή υαλίνων επενδύσεων), δ) Γραφίτης ή «ανθρακογραφίτης», ε) νικέλια ή κράματα με κατά βάρος περιεκτικότητα άνω του 40 % σε νικέλιο, στ) ταντάλιο ή κράματα τανταλίου, ζ) τιτάνιο ή κράματα τιτανίου, η) ζιρκόνιο ή κράματα ζιρκονίου, θ) καρβίδιο πυριτίου, ι) καρβίδιο του τιτανίου ή ια) ανοξείδωτο χάλυβα. Σημείωση: Το παρόν σημείο δεν καλύπτει τα ψυγεία οχημάτων. Τεχνική σημείωση: Τα υλικά που χρησιμοποιούνται για τα παρεμβύσματα και τους στεγανωτικούς συνδέσμους (φλάντζες) και για άλλες λειτουργίες στεγανοποίησης δεν καθορίζουν το καθεστώς ελέγχου του εναλλάκτη θερμότητας. 2B350.δ. I.A2.010 Αντλίες πολλαπλής στεγανότητας, και χωρίς σφραγίδες στεγανότητας, εκτός εκείνων που προσδιορίζονται στο σημείο 2B350.θ, κατάλληλες για διαβρωτικά υγρά ή αντλίες κενού και περιβλήματα (σώματα αντλιών), προσχηματισμένα χιτώνια περιβλημάτων, πτερωτές, ρότορες ή ακροφύσια αντλιών εκτόξευσης προς χρήση στις αντλίες αυτές, όπου όλες οι επιφάνειες που έρχονται σε άμεση επαφή με την (τις) υπό επεξεργασία (-ες) χημική(-ες) ουσία(-ες) είναι κατασκευασμένες από οποιοδήποτε από τα ακόλουθα υλικά: α. κράματα περιεκτικότητας άνω του 25 % σε νικέλιο και 20 % σε χρώμιο κατά βάρος, β) κεραμικά, γ) σιδηρούχο σιλικόνη, δ) φθοριούχα πολυμερή, ε) ύαλο (περιλαμβανομένων υαλοποιημένων ή σμαλτωμένων επιχρίσεων ή υαλίνων επενδύσεων), στ) γραφίτη ή «ανθρακογραφίτη», ζ) νικέλια ή κράματα με κατά βάρος περιεκτικότητα άνω του 40 % σε νικέλιο, η) ταντάλιο ή κράματα τανταλίου, θ) τιτάνιο ή κράματα τιτανίου, ι) ζιρκόνιο ή κράματα ζιρκονίου, ια) νιόβιο (κολόμβιο) ή κράματα νιοβίου, ιβ) ανοξείδωτο χάλυβα, ιγ) κράματα αργιλίου, ή ιδ) καουτσούκ. Τεχνική σημείωση: Τα υλικά που χρησιμοποιούνται για τα παρεμβύσματα και τους στεγανωτικούς συνδέσμους (φλάντζες) και για άλλες λειτουργίες στεγανοποίησης δεν καθορίζουν το καθεστώς ελέγχου της αντλίας. Ο όρος «καουτσούκ» περιλαμβάνει όλα τα είδη φυσικού και συνθετικού καουτσούκ. 2B350.θ. I.A2.011 «Φυγοκεντρικοί διαχωριστές», εκτός εκείνων που προσδιορίζονται στο σημείο 2B352.γ., με ικανότητα συνεχούς διαχωρισμού χωρίς διασπορά αερολυμάτων που είναι κατασκευασμένοι από: α) κράματα με κατά βάρος περιεκτικότητα άνω του 25 % σε νικέλιο και 20 % σε χρώμιο, β) φθοριούχα πολυμερή, γ) ύαλο (περιλαμβανομένων υαλοποιημένων ή σμαλτωμένων επιχρίσεων ή υαλίνων επενδύσεων), δ) νικέλια ή κράματα με κατά βάρος περιεκτικότητα άνω του 40 % σε νικέλιο, ε) ταντάλιο ή κράματα τανταλίου, στ) τιτάνιο ή κράματα τιτανίου, ή ζ) ζιρκόνιο ή κράματα ζιρκονίου. Τεχνική σημείωση: Στους «φυγοκεντρικούς διαχωριστές» συμπεριλαμβάνονται τα δοχεία ή δεξαμενές απόχυσης. 2B352.γ. I.A2.012 Φίλτρα από πυροσυσσωματωμένο μέταλλο, εκτός εκείνων που προσδιορίζονται στο σημείο 2B352.δ., από νικέλιο ή κράματα περιεκτικότητας άνω του 40 % κατά βάρος σε νικέλιο. 2B352.δ. I.A2.013 Μηχανές περιδινητικής και υδραυλικής μορφοποίησης, εκτός από εκείνες που προσδιορίζονται στα σημεία 2B009, 2B109 ή 2B209 και ειδικά σχεδιασμένα συστατικά μέρη αυτών. Τεχνική σημείωση: Για τους σκοπούς αυτού του είδους, οι μηχανές που συνδυάζουν τις λειτουργίες περιδινητικής και υδραυλικής μορφοποίησης θεωρούνται ως μηχανές υδραυλικής μορφοποίησης. 2B009 2B109 2B209 I.A2.014 Όργανα και αντιδραστήρια, εκτός εκείνων που προσδιορίζονται στο σημείο 2Β350 ή στο σημείο 2B352, ως εξής: α. αντιδραστήρες ζύμωσης κατάλληλοι για την καλλιέργεια παθογενών οργανισμών ή ιών ή για την παραγωγή τοξινών χωρίς την έκλυση αερολυμάτων συνολικής χωρητικότητας 10 λίτρων τουλάχιστον, β. αναδευτήρες για αντιδραστήρες ζύμωσης όπως αναφέρονται στο σημείο α. ανωτέρω, Τεχνική σημείωση: Στους ζυμωτήρες περιλαμβάνονται βιοαντιδραστήρες, χημειοστάτες και συστήματα συνεχούς ροής. γ. εργαστηριακός εξοπλισμός ως εξής: 1. εξοπλισμός αλυσιδωτής αντίδρασης πολυμεράσης (PCR), 2. εξοπλισμός γενετικής αλληλουχίας, 3. γενετικοί συνθετητές, 4. εξοπλισμός ηλεκτρομετασχηματισμού, 5. ειδικά αντιδραστήρια που συνδυάζονται με τον εξοπλισμό στο σημείο I.A2.014.γ. αριθμοί 1. έως 4. ανωτέρω, δ. φίλτρα, μικρο-φίλτρα, νανοφίλτρα ή φίλτρα «ultra» που μπορούν να χρησιμοποιηθούν στη βιομηχανική βιολογία ή στην βιολογία εργαστηρίου για συνεχή διήθηση, εκτός από τα φίλτρα που έχουν σχεδιασθεί ή τροποποιηθεί ειδικά για ιατρικούς σκοπούς ή για την παραγωγή καθαρού ύδατος, καθώς και για να χρησιμοποιηθούν στο πλαίσιο έργων που υποστηρίζουν επισήμως η ΕΕ ή τα Ηνωμένα Έθνη, ε. μεγάλες φυγοκεντρικές μηχανές, ρότορες και προσαρμογείς για τέτοιες μηχανές, στ. εξοπλισμός λυοφιλίωσης. 2B350 2B352 I.A2.015 Εξοπλισμός, εκτός εκείνου που προσδιορίζεται στα σημεία 2B005, 2B105 ή 3B001.δ., για την εναπόθεση δομικών συνθέτων, ως εξής, και ειδικά σχεδιασμένων κατασκευαστικών μερών και εξαρτημάτων γι’ αυτόν: α) εξοπλισμός χημικής εναπόθεσης ατμών (CVD), β) εξοπλισμός φυσικής εναπόθεσης ατμών (PVD), γ) εξοπλισμός εναπόθεσης μέσω θέρμανσης με επαγωγή ή ωμική αντίσταση. 2B005 2B105 3B001.δ. I.A2.016 Ανοικτές δεξαμενές ή περιέκτες με ή χωρίς αναδευτήρες, συνολικού εσωτερικού (γεωμετρικού) όγκου άνω των 0,5 m3 (500 Lt), όπου όλες οι επιφάνειες που έρχονται σε άμεση επαφή με την(τις) υπό επεξεργασία ή περιεχόμενη(ες) χημική(ες) ουσία(ες) είναι κατασκευασμένες από οποιοδήποτε από τα ακόλουθα υλικά: α) κράματα περιεκτικότητας άνω του 25 % σε νικέλ